Lavagirl Beraksi Dalam Teaser Trailer “We Can Be Heroes”

Netflix telah melancarkan teaser pertama We Can Be Heroes, filem adiwira arahan Robert Rodriguez yang juga merupakan ‘stand-alone’ sekual kepada filem The Adventures of Sharkboy and Lavagirl in 3-D (2005)

We Can Be Heroes  tentang sekumpulan anak-anak kepada adiwira Bumi yang secara tiba-tiba terpaksa memikul tanggungjawab berat selepas ibubapa mereka diculik oleh makhluk asing. Mereka perlu belajar untuk bekerjasama dalam usaha untuk menyelamatkan ibubapa mereka dan menyelamatkan dunia.

Filem ini dibintangi YaYa Gosselin (The Purge), Pedro Pascal (The Mandalorian), Priyanka Chopra Jonas (Quantico), pemenang anugerah Globe Christian Slater (Mr. Robot), Boyd Holbrook (Logan), Christopher McDonald (Ballers), dan Adriana Barraza (Babel).

Turut menyertai barisan pelakon adalah Vivien Blair (Bird Box), Isaiah Russell-Bailey (Family Reunion), Akira Akbar (Captain Marvel), Lyon Daniels (Patriot), Nathan Blair (Best. Work. Weekend. Ever.), Lotus Blossom (Magic Max), Hala Finley (Man with a Plan), Andy Walken (The Kids Are Alright), Dylan Henry Lau (Here and Now), Andrew Diaz (The Kid’s New Years Party!), Taylor Dooley (The Adventures of Sharkboy and Lavagirl 3-D), Sung Kang (F9), Haley Reinhart (F Is for Family), Brittany Perry-Russell (Family Reunion), dan Brently Heilbron (Red 11).

We Can Be Heroes ditulis, diarah dan diterbitkan oleh Rodriguez (Spy Kids, Machete, Sin City, Alita: Battle Angel) dan akan ditayangkan di Netflix pada perayaan Tahun Baru.


Tarikh Tayangan “The Mandalorian” Musim Kedua Telah Diumumkan

Siri spin-off Star Wars Disney+, The Mandalorian akhirnya mengumumkan tarikh tayangan perdana musim kedua. Musim baru yang dinanti-nantikan itu akan memulakan tayangannya di perkhidmatan streaming Disney+ pada 30 Oktober 2020.

Pendedahan terkini musim kedua The Mandalorian menyaksikan Temuera Morrison kembali sebagai Boba Fett, Katee Sackhoff sebagai Bo-Katan dan penampilan pertama Ahsoka Tano dalam siri live action. Bintang Zombieland: Double tap, Rosario Dawson dilaporkan bakal memainkan peranan sebagai Ahsoka Tano. Turut menyertai barisan pelakon musim kedua adalah Timothy Olyphant.

Selain itu juga, beberapa pengarah dilaporkan turut terlibat dalam pembikinan musim kedua, antaranya Robert Rodriguez (Alita: Batlle Angel) dan pengarah Ant-Man, Peyton Reed, serta barisan pengarah dari musim lalu iaitu Rick Famuyiwa (Dope), Dave Filoni, Carl Weathers dan Jon Favreau (The Lion King).

Selepas kisah Jango dan Boba Feet, satu lagi pahlawan telah muncul dalam dunia Star Wars. The Mandalorian ditetapkan selepas kejatuhan Empire dan sebelum bangkitnya First Order. Penonton akan mengikuti penggembaraan pahlawan tunggal menuju ke galaksi yang jauh dari kekuasaan New Republic.

Pedro Pascal memainkan peranan utama sebagai The Mandalorian, dan disertai Gina Carano yang memainkan peranan sebagai Cara Dune, bekas Rebel Shock Trooper yang menghadapi masalah untuk bergaul dalam masyarakat; serta Carl Weather sebagai Greef, ketua kumpulan pemburu upahan yang mengupah The Mandalorian untuk menjalankan tugas tertentu.

Siri ini turut dibintangi Giancarlo Esposito, Emily Swallow, Mid Abtahi, Werner Herzog dan Nick Nolte.

This is the day. New episodes start streaming Oct. 30 on #DisneyPlus. #TheMandalorian pic.twitter.com/8oruZ3oedx— The Mandalorian (@themandalorian) September 2, 2020


Hobbs & Shaw Catat Kutipan Sebanyak $180 Juta Dolar Seluruh Dunia

Filem terbaru Universal Pictures Fast & Furious Presents: Hobbs & Shaw berjaya menguasai carta minggu box office seluruh dunia apabila berjaya meraih $180 juta dolar pada minggu pertama tayangannya. Kutipan tersebut termasuklah kutipan sebanyak $60.8 juta dolar dipasaran domestik Amerika Syarikat (AS) dan $120 juta dolar dipasaran antarabangsa.

Fast & Furious Presents: Hobbs & Shaw

& Furious Presents: Hobbs & Shaw

Bagaimanapun, jika dibandingkan dengan kutipan filem-filem utama francais Fast & Furious, Hobbs & Shaw mencatatkan kutipan pembukaan paling rendah, dibelakanga filem keempat francasi Fast and Furious yang mencatat kutipan pembukaan sebanyak $70.9 juta dolar pada 2009.

Filem terbaru Walt Disney Pictures, The Lion King berjaya menolak filem Captain Marvel dan Spider-Man: Far From Home untuk menduduki tangga kedua carta kutipan tertinggi 2019 dengan kutipan terkini mencecah $1.195 billion dolar seluruh dunia. Filem arahan Jon Favreau itu berjaya menambah $110.2 juta dolar seluruh dunia pada minggu lalu.

Sementara itu, filem terbaru Quentin Tarantino Once Upon a Time in Hollywood berjaya manambah sebanyak $20 juta dolar dipasaran domestik AS, menjadikan jumlah terkumpul kini mencecah $78.8 juta dolar. Dijangkakan kutipan filem tersebut akan mula bertambah apabila ia mula ditayangkan diseluruh dunia.

Once Upon a Time in Hollywood

Once Upon a Time in Hollywood

Kutipan filem terbaru Sony Pictures, Spider-Man: Far From Home semakin perlahan apabila hanya mampu meraih $17.25 juta dolar seluruh dunia pada minggu lalu, menjadikan jumlah keseluruhan kini sebanyak $1.075 juta.

Manakala filem Toy Story 4 memerlukan keajaiban untuk menyertai kelab $1 billion dolar. Filem animasi Disney / Pixar itu kini mengumpul $959.3 juta dolar seluruh dunia dan memerlukan sekurang-kurangnya $41 juta untuk melepasi angka $1 billion dolar.


Deleted Scene Avengers: Endgame Turut Melibatkan Babak Katherine Langford Dan Black Widow

Laman penstriman video Disney+ telahpun dilancarkan 12 November yang lalu dan menampilkan banyak rancangan serta filem yang menarik, termasuklah filem Avengers: Endgame.

Lebih mengujakan, Avengers: Endgame turut hadir ke Disney+ dengan beberapa rakaman dan ‘deleted scene’ yang tidak pernah ditonton peminat. Antaranya babak yang melibatkan pelakon Katherine Langford dan babak alternatif yang melibatkan Black Widow dan Hawkeye diserang tentera Thanos semasa di planet Vormir.

Peminat di Malaysia buat masa ini masih tidak boleh melanggan laman penstriman Disney+, tetapi mesti ada ingin menonton babak-babak baru dari filem Endgame. Jadi disini kami kongsikan video yang mengandungi ‘deleted scene’ dan babak alternatif Avengers: Endgame yang tidak pernah didedahkan kepada penonton.


Trailer Terbaru Pacific Rim: Uprising Versi Jepun Paparkan Beberapa Footage Terbaru

Trailer terbaru filem Pacific Rim: Uprising untuk pasaran Jepun telahpun dilancarkan dan beberapa ‘footage’ terbaru dari filem berkenaan telah ditunjukkan dalam trailer tersebut. Anda boleh menontonnya di pemain video dibawah.

Pacific Rim: Uprising dibintangi oleh John Boyega, Scott Eastwood, Jing Tian, Cailee Spaeny, Rinko Kikuchi, Burn Gorman, Adria Arjona dan Charlie Day. Pacific Rim: Uprising akan berlatarbelakangkan 10 tahun selepas pertempuran terakhir diantara Kaiju dan Jaeger di The Breach.

John Boyega akan membawakan watak Jake Pentecost, anak kepada Stacker Pentecost (lakonan Idris Elba – dalam filem Pacific Rim 1) yang telah meninggalkan latihannya sebagai juruterbang Jaeger. Jake telah ditangkap kerana terlibat dengan jenayah. Bagaimanapun, bandar-bandar di pelusuk Bumi telah diancam kemunculan kembali raksasa “Kaiju”. Kakak angkat beliau, Mako Mori (Lakonan Kikuchi) telah memberi peluang terakhir kepada beliau untuk meneruskan legasi ayahnya. Mako Mori telah mengetuai sekumpulan pilot Jaeger generasi baru yang bersatu untuk menghapuskan Kaiju.

Jake akan bekerjasama dengan musuhnya, Lambert (lakonan Scott Eastwood) yang merupakan juruterbang berbakat serta Jaeger Hacker, Amara (lakonan Cailee Spaeny) yang baru berusia 15 tahun. Mereka bergabung tenaga dalam pengembaraan yang penuh mencabar bagi menghentikan ancaman Kaiju.

Pacific Rim: Uprising akan ditayangkan pada 23 Mac 2018


Pengarah Malaysia Dapat Pengiktirafan Di Festival Filem Manhattan

Pengarah filem tempatan, Dharius Zulkefli meraih pengiktirafan anugerah kategori Drama Keluarga Terbaik menerusi filemnya, The Selfish Ones di Festival Filem Manhattan.

Kejayaan pengarah yang menetap di New York ini menjadi kebanggan Malaysia selepas menang anugerah Suntingan Terbaik untuk filem pendek, Kun Fa Yakun mengatasi 45 filem lain pada Festival Filem Antarabangsa United (UIFF) sebelum ini.

Berkongsi pencapaian terbaru itu, Dharius menyatakan dia pada pada mulanya berdepan kejutan budaya ketika berada di luar negara dan berusaha mengatasinya.

“Saya perlu buktikan kemampuan artistik saya adalah suatu yang unik. Menjadi warga asing, apa yang penting Malaysia memberikan elemen unik yang sebenar terhadap sesuatu subjek dan saya sampaikan pada penonton Amerika dan Barat untuk berhibur,” katanya.

Nasihat terbaik sebagai pembikin filem muda daripadanya adalah jangan melalui hari tanpa menonton filem. Dharius menyatakan sama ada filem itu bagus atau tidak, ia mempunyai sesuatu yang boleh dipelajari.

“Sebagai karyawan filem, ia menjadi tugas untuk belajar filem lama mahupun baru. Kedua, jangan takut untuk gagal atau disingkir kerana ia hanyalah proses pembelajaran untuk setiap karyawan filem,” katanya.


Mari Bertemu Mistress of Evil Dalam Poster Terbaru Sekuel Maleficent

Walt Disney Pictures telah melancarkan poster terbaru Maleficent: Mistress of Evil, filem sekuel ini akan memulakan tayangannya pada 17 Oktober akan datang. Anda boleh lihat poster tersebut dibawah.

Maleficent: Mistress of Evil merupakan sekuel yang berlatarbelakangkan selepas beberapa tahun sejak filem pertama Maleficent pada tahun 2014. Ia terus meneroka hubungan rumit di antara pari-pari bertanduk itu dan Puteri Aurora, yang bakal menjadi ratu. Dalam pergelutan mereka untuk melindungi kawasan mereka dan makhluk ajaib di sana, muncul musuh baru.

Diarahkan Joachim Rønning, filem kedua ini ditulis oleh penulis skrip Linda Woolverton dan Micah Fitzerman-Blue & Noah Harpster.

Angelina Jolie dan Elle Fanning kembali membawakan watak masing-masing iaitu pari-pari Maleficent dan Princess Aurora, mereka turut dibantu beberapa pelakon lain iaitu Ed Skrein, Sam Riley, Harris Dickinson, Imelda Staunton, Juno Temple, Lesley Manville, Chiwetel Ejiofor, dan Michelle Pfeiffer.


Trailer & Poster Terbaru “Thor: Love and Thunder” Soroti Penjahat Gorr the God Butcher

Marvel telah melancarkan trailer kedua Thor: Love and Thunder, berserta poster terbaru, untuk filem Marvel Cinematic Universe seterusnya lakonan Chris Hemsworth. Trailer dan poster terbaru itu memberikan pandangan jelas Christian Blae sebagai Gorr the God Butcher.

Filem ini dijadualkan tayangan di pawagam pada 7 Julai 2022, anda boleh tonton trailer terbaru dibawah:

“Filem kali ini menyaksikan Thor (Chris Hemsworth) dalam penggembaraan yang tidak pernah dia hadapi – pencarian untuk kedamaian dalaman. Tetapi persaraannya diganggu oleh pembunuh galaksi yang dikenali sebagai Gorr the God Butcher (Christian Bale), yang mahu melihat kepupusan para dewa,” menurut sinopsis rasmi.

“Untuk memerangi ancaman itu, Thor meminta bantuan Raja Valkyrie (Tessa Thompson), Korg (Taika Waititi) dan bekas teman wanitanya, Jane Foster (Natalie Portman), yang – mengejutkan Thor – secara tidak dapat dijelaskan, boleh menggunakan tukul ajaibnya, Mjolnir, dan menjadi Thor yang perkasa. Bersama-sama, mereka memulakan pengembaraan kosmik yang mengerikan untuk mengungkap misteri pembalasan dendam oleh God Butcher dan menghentikannya sebelum terlambat.”

Filem ini juga akan menampilkan beberapa alumni Marvel Cinematic Universe seperti Jaime Alexander sebagai Sif, Jeff Goldblum sebagai Grandmaster, Waititi sebagai Korg, dan bintang Guardians of the Galaxy termasuk Chris Pratt sebagai Peter Quill, Karen Gillan sebagai Nebula, Sean Gunn sebagai Kraglin, dan Vin Diesel sebagai Groot.

Turut menyertai mereka adalah Matt Damon, Sam Neill, dan Luke Hemsworth yang sekali lagi akan kembali untuk peranan cameo, bersama-sama dengan Melissa McCarthy dan Russell Crowe.

Thor: Love and Thunder diarahkan Taika Waititi (Jojo Rabbit) dan turut menulis lakon layar bersama Jennifer Kaytin Robinson (Someone Great).


Interchange Official Trailer

Tarikh Tayangan: 1 Disember 2016
Genre: Thriller / Misteri
Pengarah: Dain Said
Penulis Skrip: Dain Said
Pelakon: Iedil Putra, Shaheizy Sam, Nicholas Saputra,Prisia Nasution, Nadiya Nisaa, Alvin Wong, Chew Kin Wah dan Junad M.Nor.
Syarikat Produksi: Apparat
Edaran: GSC Movies

Filem Interchange merupakan filem arahan Dain Said dan ditulis oleh individu yang sama. Filem ini mengabungkan para pelakon dari negara Malaysia dan Indonesia. Antara pelakon-pelakon yang terlibat ialah Iedil Putra, Shaheizy Sam, Nicholas Saputra,Prisia Nasution, Nadiya Nisaa, Alvin Wong, Chew Kin Wah dan Junad M.Nor.

Filem ini memulakan pada Mac 2015 sehingga April 2015 dan selesai sepenuhnya pada bulan September 2015 dengan kos keseluruhan sebanyak RM3.1 juta.

Interchange telah ditayangkan di Festival Filem Locarno pada bulan Ogos 2016 dan tayangan umum pada 1 Disember 2016. Semasa di Festival Filem Locarno, filem ini telah menerima respond yang baik dari para penonton.

Filem ini mengisahkan kehidupan Adam (Iedil Putra), seorang jurufoto forensik yang tergangu akibat masalah halusinasi. Dia menyertai rakannya, Detektif Man (Shaheizy Sam) dalam melakukan siasatan dalam bebrapa siri pembunuhan ngeri di Kuala Lumpur.

Ketika ini, dia bertemu dengan Iva (Prisia Nasution), seorang pawang yang ditemani oleh seekor semangat haiwan,Belian (Nicholas Saputra). Iva pula dalam perjalanan membebaskan jiwa suku kaumnya dari dalam plat kaca negatif pada masa lampau.


iQiyi Lancar Dua Drama Original Sulung Terbitan Malaysia – “Sorry Naik Lori” dan “Rampas Cintaku”

Seiring dengan perkembangan pesat pasaran penstriman kandungan di Malaysia, iQiyi International, penyedia perkhidmatan penstriman video Asia atas permintaan telah mula menerbitkan dua drama original tempatan, Sorry Naik Lori dan Rampas Cintaku. Kedua-dua drama ini akan dilancarkan secara global dan disiarkan secara eksklusif di platform iQiyi pada lewat tahun ini.

Sebagai ganjaran untuk pengguna dan peminat drama tempatan, iQiyi juga memberi peluang keemasan kepada mereka untuk bertemu dengan bintang kegemaran mereka di set penggambaran malah turut terlibat dalam drama itu sendiri.

Dengan kerjasama Tiktok, iQiyi melancarkan “Cabaran Peragaan iQiyi” (iQiyi Catwalk Challenge) dimana  5 pemenang bertuah akan dipilih untuk  muncul dalam drama Sorry Naik Lori, disamping memenangi ganjaran wang tunai RM500. Tempoh peraduan adalah dari 5 sehingga 12 Jun. Maklumat lanjut akan dipaparkan di akaun TikTok dan Instagram rasmi iQiyi.

“Kaedah penstriman OTT terus menjadi pilihandan permintaan bagi kandungan Asia di rantau ini adalah sangat tinggi. Oleh itu , iQiyi komited untuk terus menyediakan hiburan Asia berkualiti tinggi kepada para penonton di samping memberi pengalaman tontonan luar biasa dan berkualiti. Perkara asas yang menyokong kami dalam membawakan pengalaman hiburan terbaik di Malaysia adalah tumpuan kami dalam memastikan bekalan kandungan tempatan yang mencukupi.

Sejak iQiyi menceburi pasaran tempatan pada tahun 2020, kami telah mendapatkan hak lesen drama tempatan terbesar daripada rakan-rakan kerjasama kami, iaitu Media Prima dan Astro. Langkah penerbitan drama original sulung merupakan satu lagi kejayaan dan kami akan untuk terus melabur untuk  memperkembangkan lagi ekosistem kandungan tempatan kita,” kata Dinesh Ratnam, Pengurus Besar iQiyi Malaysia, Singapura dan Brunei.

“Dalam usaha memastikan pengguna menjadi tumpuan utama, kami juga mewujudkan pengalaman yang serba baharu dan menarik menerusi rancangan original kami untuk memberi peluang kepada peminat mengambil bahagian, berinteraksi dan menyertai bintang-bintang kegemaran mereka sepanjang proses penerbitan, daripada penggambaran kepada pelancaran sesebuah drama. Aktiviti yang kami anjurkan dengan kerjasama Tiktok adalah acara yang pertama dan banyak lagi pengalaman menarik yang akan kami bawakan untuk pengguna kami,” tambah beliau.

Drama yang diterbitkan dengan kerjasama firma penerbitan tempatan terkenal Tsar Asia, Sorry Naik Lori menampilkan kisah suami isteri dunia moden yang dipaparkan dalam bentuk drama berunsur jenaka. Drama ini menyusuri kisah hidup Khairul, seorang pemandu lori muda yang tinggal di Pulau Pinang, dan isterinya Nadia, seorang suri rumah. Nadia memendam impian untuk menjadi personaliti berpengaruh di media sosial. Pada satu hari, satu daripada video Nadia di sebuah restoran yang dikongsikannya di NikNok menjadi viral dan menaikkan namanya di media sosial.

Tak lama kemudian beliau menerima tawaran daripada sebuah agensi mencungkil bakat. Sementara itu, azam Khairul mendapatkan pendapatan tambahan dihalang oleh beberapa orang pembuli di tempat kerjanya. Semua ini menimbulkan ketegangan dalam hubungan dan menyebabkan Khairul rasa serba kekurangan.

Dibarisi pelakon terkenal termasuk Nazim Othman, Ruhainies, Tajul, Nafiz Muaz, Sheila Mambo, Asha Zainul dan Ahmad Saffuan, Sorry Naik Lori pasti mencuit perhatian penonton dengan jalan cerita dan aksi yang tidak diduga. Penggambaran dijalankan di pelbagai lokasi di seluruh negara, justeru para peminat di semua negeri juga pasti tertarik dengan budaya tempatan yang dipaparkan dalam drama ini.

Karya hasil kerjasama dengan firma penerbitan tempatan terkenal MIG Productions, Rampas Cintaku dibintangi oleh Afieq Shazwan, selebriti tanah air popular Fasha Sandha, Zarul Husin dan Ady Mohammad. Kisah romantik seram ini diadaptasi daripada novel dengan jalan cerita di luar kelaziman.

Rampas cintaku berkongsi kisah Riz, jejaka muda yang terdesak untuk keluar dari kemelut hutang, kemiskinan dan gangguan Ah Long. Beliau membuat keputusan bekerja di kelab malam untuk gaji lebih tinggi, Di situ, beliau bertemu dengan ahli perniagaan wanita kaya dan terbilang bernama Datin Safieya.

Walaupun sudah berkahwin dengan Dato Jeffri, Datin Safieya menggoda Rizal dan menjanjikannya kehidupan mewah sekiranya sanggup menjadi teman lelakinya. Dengan jalan cerita berliku, Rampas Cintaku pasti membuatkan penonton berdebar dan tertanya-tanya apakah yang akan berlaku seterusnya.


Konsep Artis Dedah Peranan War Machine Yang Dibuang Dari Filem Avengers: Infinity War

Avengers: Infinity War adalah antara filem paling epik dalam sejarah MCU. Dengan ceritanya cukup luas, pengarah tiada mempunyai pilihan lain dengan membuang banyak idea dari bilik suntingan.

Antara idea yang terpaksa diketepikan adalah sewaktu Hulk keluar dari armor Hulkbuster dengan memecahkan armor berperisai milik Tony Stark itu, dan Doctor Strange memakai sut Iron Man.

Adegan terkini yang didedahkan oleh seorang konsep artis adalah melibatkan War Machine. Bagaimanapun, idea yang melibatkan watak itu tidak berjaya masuk ke peringkat filem mahupun melepasi peringkat seni konsep.

Seperti yang diterangkan oleh artis konsep Phil Saunders, “[James Rhodes] sedang bertarung dalam pertempuran Edinburgh dari jauh, dengan pendakap kakinya yang direka [Tony Stark] dikunci ke dalam sistem kawalan holografik untuk [War Machine] mk4. [Bruce Banner] sedang mengemudi [Hulkbuster] dalam pertempuran menentang Proxima Midnight dan Corvus Glaive.”

“Sayang sekali, urutan itu dipotong lebih awal,” tambah artis itu. “Namun, ia menyeronokkan untuk menyelesaikan masalah bagaimana untuk menggambarkan pertindihan tindakan sebenar dan holografik yang sedang berlaku!”

Anda boleh lihat konsep artis War Machine untuk filem Avengers: Infinity War seperti yang didedahkan oleh Phil Saunders.

View this post on Instagram            A post shared by Phil Saunders (@philjdsaunders)


Gambar Pertama Mackenzie Davis Di Set Penggambaran Filem Reboot Terminator

Gambar pertama Mackenzie Davis diset penggambaran filem ‘reboot’ Terminator telah didedahkan kepada umum menerusi laman sosial Instgaram Just Jared. Anda boleh lihat gambar aktres tersebut dibawah.

Dalam gambar yang ditunjukkan itu, ia menunjukkan keadaan fizikal Davis yang dipenuhi dengan parut dan ini memberi hint bahawa aktres tersebut mungkin aan membawakan watak anggota penentang yang berjuang bersama-sama John Connor ataupun Kyle Reese.

Mackenzie Davis yang juga bekas pelakon filem Blade Runner 2049 dan The Martian telah dipilih oleh pengarah Tim Miller sebagai pelakon wanita utama pada Mac yang lalu.

Terminator kini sedang dalam penggambaran dan bakal menemui penonton pada November 2019.

Here’s your first look at actress #MackenzieDavis filming the #Terminator reboot, which will hit theaters in November of 2019! It looks like her character has scars all over her chest and arms. Check out more pics on JJ now!
A post shared by  Just Jared (@justjared) on Jun 19, 2018 at 11:36am PDT

Jun 19, 2018 at 11:36am PDT


[VIDEO] Jo Yeo Jeong Dituduh Membunuh Suaminya Dalam Teaser Drama Terbaru “High Class”

tvN telah mendedahkan teaser pertama drama akan datang High Class.

High Class adalah drama mister yang ditetapak di sebuah sekolah antarabangsa yang sangat mewah yang terletak di sebuah pulau yang indah. Jo Yeo Jeong memainkan peranan sebagai Song Yeo Wool, pengacara berjaya yang kehilangan segalanya ketika dia dituduh membunuh suaminya.

Song Yeo Wool secara tiba-tiba mula membongkar misteri di sebalik kematian suaminya ketika dia bertemu dengan ibu teman sekelas anaknya di sekolah berprestij itu – yang kebetulan adalah wanita yang menjalin hubungan sulit dengan suaminya sebelum dia dibunuh.

Dalam teaser pertama, Song Yeo Wool mengimbau kembali kenangan bahagia bersama suami dan anaknya. Dia kemudiannya berkata “Wajah kosong dari hidupku yang pernah sempurna. Saya sudah menjadi wanita yang membunuh suami saya. “

Klip itu berakhir dengan Song Yeo Wool yang melihat pemandangan mengejutkan ketika foto keluarganya secara tidak sengaja hanyut di sungai.

Teaser kedua bermula dengan Song Yeo Wool dan anaknya kelihatan teruja ketika mereka menjelajah pulau yang indah dan sekolah antarabangsa. Nam Ji Sun, yang popular di kalangan ibu-ibu di sekolah antarabangsa (dilakonkan oleh Kim Ji Soo), mengatakan, “Kelas yang benar-benar tinggi perlu mencari kemahiran dan bakat yang diinginkan anak-anak mereka.”

Seorang wanita lain berkomentar dengan suara, “Kerana kualiti semua orang yang datang ke sekolah ini sangat tinggi …” dan Song Yeo Wool bertanya dengan cemas, “Adakah sangat sukar untuk masuk?”

High Class akan ditayangkan pada 6 September jam 10.30 malam waktu Korea Selatan.


Trailer “Rurouni Kenshin: The Beginning” Goda Pengakhiran ‘Live-Action’

Trailer utama filem ‘live-action’ yang akan datang Rurouni Kenshin: The Beginning telahpun didedahkan kepada peminat.

Rurouni Kenshin: The Beginning adalah filem kelima dan terakhir dalam francais filem Jepun yang popular. Ini adalah kisah prekuel yang akan memberi fokus pada kisah lampau Himura Kenshin sebagai pembunuh Hitokiri Battōsai, serta hubungannya dengan Yukishiro Tomoe. Lebih penting lagi, ia akan menceritakan bagaimana dia mendapat parut ikoniknya.

Filem prequel ini dibintangi oleh Takeru Satoh dan Kasumi Arimura. Issey Takahashi, Nijirō Murakami, Masanobu Ando, Towa Araki, Kazuki Kitamura, dan Yōsuke Eguchi akan melengkapkan barisan pelakon. Rurouni Kenshin: The Beginning diarahkan oleh Keishi Ōtomo; yang turut menulis lakon layar untuk filem ini. Hiroyoshi Koiwai dan Satoshi Fukushima sebagai penerbit dan diedarkan oleh Warner Bros. Pictures.

Francais filem Rurouni Kenshin berdasarkan siri manga yang ditulis dan dilukis oleh Nobuhiro Watsuki. Sirinya bermula Weekly Shonen Jump dari April 1994 hingga September 1999. Pada tahun 2019, manganya telah terjual lebih 72 juta salinan dan menjadi salah satu siri manga terlaris yang pernah diterbitkan.

Adaptasi anime telah dihasilkan oleh Studio Gallop dan Studio Deen antara Januari 1996 dan September 1998. Diarahkan oleh Kazuhiro Furuhashi (Mobile Suit Gundam Unicorn, Hunter × Hunter). Ianya turut menjadi adalah salah satu siri anime yang paling ramai penonton sepanjang zaman.

Rurouni Kenshin: The Beginning akan ditayangkan di Jepun pada 4 Jun 2021.


Saksikan Siri Mini Animasi Lu Pikir La Nabil, TuuDeh..! Sempena Ramadan dan Raya Ini di Astro Warna

Siri mini animasi di Astro Warna kali ini mengambil kampung selebriti Nabil Ahmad sewaktu kecil di Kampung Kayu Ara, Mambau, Negeri Sembilan sebagai backdrop dan jalan ceritanya.

Animasi pendek terbitan Astro dan Ed Online Technologies Sdn Bhd bersama selebriti Nabil Ahmad ini merupakan animasi selebriti pertama di Malaysia dan juga kesinambungan kepada musim pertamanya yang telah mendapat sambutan baik daripada para peminat.

Penceritaan menerusi lima episod pendek yang berdurasi tujuh hingga sebelas minit ini mengisahkan Nabil, seorang kanak-kanak yang penuh dengan angan-angan dan seringkali menimbulkan kekecohan di kampungnya dengan tidak sengaja.

Dan kerana hal itu, dia berdepan dengan pelbagai masalah, tambahan pula dengan kehadiran budak baharu bernama Syasya sehingga menggugat persahabatan dengan kawan-kawan karibnya, Mok serta Fahmi. Hidupnya serba tidak kena dengan pelbagai masalah yang timbul ketika Ramadan yang mengakibatkan kekecohan berlaku ketika sambutan Hari Raya dikampungnya.

Animasi musim kedua ini menggambarkan suasana sambutan Ramadan dan Raya Nabil sewaktu kecil di kampungnya. Penceritaan animasi ini juga mengetengahkan dialek tempatan iaitu dialek Negeri Sembilan sebagai dialog utama yang menjadikan animasi tersebut lebih menghiburkan.

Siri mini animasi ini mengekalkan tempo penceritaan padat dan padu dengan pengisian-pengisian yang boleh dijadikan pengajaran dalam hidup seisi keluarga walaupun berdurasi pendek.

Animasi bergenre komedi keluarga ini merupakan arahan juruanimasi berpengalaman, Syukur Majid dengan idea asalnya oleh Nabil Ahmad, juga sebagai pelakon suara watak utamanya.

Animasi ini turut didukung oleh barisan pelakon suara seperti Shahril Fahmey dan Haefizul Yusof, iaitu kawan baik Nabil dari kecil yang dijemput khas untuk membuat alih suara bagi watak Fahmi dan Mok serta Amanda Amry, pelakon yang sedang meningkat naik.

Siri mini animasi ‘Lu Pikir La Nabil, TuuDeh..!’ musim kedua ditayangkan setiap Khamis, mulai 7 April 2022, jam 10.00 malam di saluran Astro Warna HD (107) dan ulangan di saluran Astro Ceria HD (611) pada setiap Ahad, jam 3.00 petang. Animasi ini juga boleh distrim menerusi aplikasi Astro GO dan On Demand untuk pilihan yang lebih fleksibel.


Mark Ruffalo Ulangi Minatnya Untuk Melihat Gandingan Hulk & Wolverine Dalam MCU

Dalam buku komik, Wolverine pertama kali diperkenalkan sebagai ‘Superhuman agent’ kerajaan Kanada yang bertembung dengan The Hulk ketika memburu Wendigo. Dia kemudiannya menyertai X-Men dan menjadi salah satu watak paling popular dalam Marvel Universe.

Kini, Wolverine bersama dengan watak-watak mutan yang lain, bakal menuju ke Marvel Cinematic Universe (MCU) selepas hakcipta X-Men kembali ke Marvel Studios.

Setakat ini tidak dapat dipastikan bagaimana debut pertama X-Men dalam MCU bakal dipaparkan kepada penonton, tetapi bagi bintang Avengers: Endgame, Mark Ruffalo, dia tetap optimistik bahawa karakternya, Hulk berpeluang untuk bertembung dengan lawannya, Wolverine.

Ketika bercerita kepada Variety mengenai masa depan The Hulk dan mengesahkan bahawa peminat mungkin dapat melihat Hulk dalam siri She-Hulk untuk Disney+, Ruffalo berkata: “Mungkin Hulk dan Wolverine dapat bergabung.”

Ruffalo sebelum ini pernah menyatakan minat untuk melihat Hulk dan Wolverine bergabung dalam satu filem, dan selepas Marvel Studios mendapatkan kembali hak X-Men dari Fox, kini peluang untuk peminat melihat kedua-dua watak itu dalam satu filem semakin cerah.

Apapun kita nantikan perancangan Marvel Studios dalam memperkenalkan X-Men dalam MCU, terutamanya Wolverine yang telah menjadi watak superhero kegemaran peminat sejak ia mula diperkenalkan di layar perak pada awal tahun 2000.


Pembikinan Filem Munafik 2 Ditangguhkan Seketika

Penggambaran filem seram paling ditunggu-tunggu “Munafik 2” dihentikan buat seketika waktu bagi memberi laluan kepada pengarah dan pelakon utama filem itu Syamsul Yusof untuk membuat persiapan untuk malam kemuncak Anugerah Bintang Popular Berita Harian (ABPBH 2017) yang bakal berlangsung pada Ahad ini.

Syamsul bukan sahaja tercalan dalam kategori online menerusi Gandingan Serasi Filem bersama Nabila Huda, malah Syamsul juga akan muncul di pentas menjayakan segmen persembahan.

“Saya dimaklumkan Syamsul akan menghentikan seketika penggambaran “Munafik 2” yang kini banyak tertumpu di sekitar Perak.

“Selaku penerbit, saya tidak mempunyai masalah untuk memberi laluan kepada majlis ABPBH 3.0 akan berlangsung beberapa hari lagi.

“Kami turut berbangga apabila “Munafik” yang mewakili produksi Skop dicalonkan dalam kategori online,” ujarnya Datuk Yusof Haslam yang dipetik dari BH Online.

Penggambaran “Munafik 2” telah bermula pada 20 Mac lalu.

Dalam pada itu, Yusof berkata dia diberitahu anaknya itu diberi peluang untuk mengadakan persembahan pada malam kemuncak itu nanti oleh itu dia memerlukan masa untuk berlatih dan menjalani raptai.

Pada masa sama dengan menghentikan seketika penggambaran filem akan memberi peluang kepada kru produksi dan barisan pelakon “Munafik 2” dapat berehat seketika selepas berhempas-pulas sejak Mac lalu bagi memastikan naskhah itu dihasilkan dengan berkualiti.

Selain Syamsul, filem kedua ini akan turut membariskan pelakon hebat lain termasuk Maya Karin, Mawi, Nasir Bilal Khan, Fauzi Nawawi, Mak Engku, Datuk Rahim Razali dan Fizz Fairuz.


Mengejar Surga: ‘Perjuangan Seorang Anak Mencari Ayahnya Ke Negara Belanda’

Filem Mengejar Surga berkisah mengenai seorang perempuan bernama Atikah (Jessica Mila) yang berusaha untuk bertemu ayah kandungnya (Jeremy Thomas). Sebab, ia akan segera menikah dengan tunangannya, Iqbal (Al Ghazali).

Sebagai muslim, Atikah ingin ayahnya dapat hadir sebagai walinya di pernikahannya dengan Iqbal. Atikah menyampaikan niatnya kepada ibunya (Endhita) untuk mencari ayahnya ke Amsterdam, Belanda.

Sesampainya di sana, Atikah dibantu oleh sahabatnya Fatma (Kimberly Ryder).

Saksikan ‘Mengejar Surga’ di pawagam pada 29 September 2022.


Review Filem: Knives Out

Apabila kes kematian terjadi ditengah-tengah drama keluarga yang penuh kepura-puraan, maka terjadi sebuah kisah komedi thriller seperti Knives Out. Filem arahan Rian Johnson ini persis drama jam 7 TV 3, tetapi bila dimasukkan kematian dan penyiasatan, ia memberikan sebuah filem yang ‘mindblowing’, menarik dan penuh kejutan.

Knives Out dibarisi para pelakon yang hebat, seperti Daniel Craig, Chris Evans, Lakeith Stanfield, Michael Shannon, Ana de Armas, Jamie Lee Curtis, dan Don Johnson. Barisan pelakon sahaja sudah cukup untuk membuatkan anda tertarik dengan filem yang bertemakan ‘dark comedy’ thriller ini.

Kisahnya bermula apabila keluarga novelis terkenal, Harlan Thrombey meraikan majlis harijadi Harlan yang ke – 85. Seperti kebiasannya, keluarga yang besar dan mewah tidak semestinya baik-baik belaka, pasti ada yang suka menikam belakang serta tidak menyukai antara satu sama yang lain.

Namun apabila pagi menjelma, keluarga tersebut dikejutkan dengan satu berita yang cukup menyedikan, Harlan telah ditemui mati didalam bilik bacaannya.

Pada mulanya, kematian novelis tersebut dianggap sebagai kematian mengejut sepertimana kita membaca kes-kes kematian disebabkan bunuh diri di dada-dada akhbar. Namun, bagi penyiasat persendirian iaitu Benoit Blanc (Daniel Craig), kematian Harlan penuh dengan misteri dan muslihat. Kesemua ahli keluarga telah dipanggil untuk disoal siasat bagi mencari suspek dan motif pembunuh. Bagaimanapun, apa yang berlaku semasa sesi soal siasat, hanyalah drama keluarga yang penuh sadis dan hipokrit. Masing-masing sibuk menceritakan masalah mereka dan mendedahkan segala rahsia ahli keluarga yang lain.

Sebagai penyiasat profesional, sudah tentu Blanc tidak ambil pusing akan drama keluarga itu. Dengan sekadar memerhati dari jauh, dia mendengar dengan penuh minat, bukan kerana sibuk menjaga tepi kain orang, tetapi mencari petunjuk yang boleh membantu siasatannya. Akhirnya, usaha dalam mendapatkan pentunjuk kes, membawa Blanc kepada seorang jururawat yang sering menjaga Harlan iaitu Marta (Ana de Armas). Blanc tahu, Marta individu yang paling rapat dengan si mati, dan dia tidak mempunyai sebarang kepentingan dalam keluarga tersebut. Namun apa yang Blanc tidak tahu, Marta mempunyai satu rahsia yang agak besar, rahsia yang mampu membongkar segala kemisterian, sekaligus merungkai kes kematian Harlan Thrombey.

Knives Out boleh dikatakan sebuah filem yang agak rumit tetapi sangat menarik untuk ditonton sepanjang tayangannya. Ia tidaklah menunjukkan elemen penyiasatan yang hebat seperti Sherlock Holmes, malah awal-awal lagi penonton dapat mengentahui bagaimana Harlan Thrombey menemui ajalnya. Tetapi cara olahan cerita dan skrip filem ini sangat kuat serta kreatif sehingga ia langsung tidak memberi sebarang rasa bosan apabila menontonnya.

Diawal filem, penulis filem ini sengaja menyelitkan babak-babak flashback bagi menunjukkan drama dan petunjuk bagi merungkai kes Harlan. Tetapi apabila penonton mengentahui siapakah suspek sebenar dan punca kematian, plotnya menjadi semakin mendebarkan. Kehadiran Ransom Drysdale (Chris Evans) yang pada awalnya dilihat cuba melarikan diri dari dipanggil untuk soal siasat, menambahkan lagi misteri dan debaran plot penceritaannya. Apabila sampai ke babak klimaks, anda akan lagi teruja melihat pelbagai twist ala Detective Conan yang sangat mengejutkan.

Selain dari plotnya yang kemas dan kreatif, Knives Out memberikan komedi-komedi gelap yang pedas dan berunsur sindirian yang mampu membuatkan penonton tertawa dan tersenyum sinis. Seperti Ready or Not, sindirian tertumpu kepada konflik dan drama keluarga yang gila merebut harta pusaka dari semati yang kaya raya.

Seperti yang dinyatakan diawal perenggan, barisan pelakon Knives Out memberikan prestasi lakonan yang cukup hebat, dan menyakinkan. Sebagai seorang detektif persendirian, Daniel Craig berjaya membawa watak Benoit Blanc ala James Bond, sangat berkarisma tetapi lebih sinikal. Chris Evans pula lebih matang sebagai seorang ahli keluarga yang memberontak, manakala Ana de Armas sangat ‘innocent’ dengan wataknya. Lain-lain pelakon seperti Jamie Lee Curtis, Lakeith Stanfield, Michael Shannon, Ana de Armas, dan Don Johnson turut memberikan satu lakonan yang sangat menarik. Cuma pelakon seperti Katherine Langford dan Jaeden Martell kurang mendapat ‘screentime’, mungkin kerana plot filem ini lebih tertumpu kepada tiga watak utama iaitu Blanc, Marta dan Ramson.

Reka bentuk produksi filem ini juga sangat kemas, sesuai dengan gambaran sebuah keluarga yang kaya. Begitu juga runut bunyinya yang penuh misteri dan banyak membantu menaikkan perasaan misteri dan debaran.

Secara keseluruhannya, Knives Out antara filem yang sangat menarik dan berkualiti tinggi dalam genrenya. Dengan barisan pelakon yang sangat mantap serta penulisan skrip yang berkualiti tinggi, anda tidak akan merasa bosan. Sebaliknya anda akan merasa puas dengan segenap penjuru filem ini, lebih-lebih selepas pelbagai twist didedahkan kepada anda serta penamat yang sangat sinikal dan pedih seperti tertusuk pisau.


Netflix Lancar Trailer “The School for Good and Evil”, Menampilkan Michele Yeoh, Charlize Theron & Ramai Lagi

The School for Good and Evil mengharapkan kehadiran anda apabila penggal persekolahan dibuka bermula pada 19 Oktober, hanya di Netflix

The School for Good and Evil

“Sahabat baik Sophie dan Agatha mendapati diri mereka berada di pihak yang bertentangan dalam pertempuran epik apabila mereka dimasukkan ke dua sekolah yang berbeza di mana calon wira dan penjahat dilatih untuk melindungi keseimbangan antara Kebaikan dan Kejahatan.” Menurut sinopsis.

The School for Good and Evil berdasarkan siri laris antarabangsa epik oleh Soman Chainani.

The School for Good and Evil

Diarahkan oleh Paul Feig, filem ini dibintangi pelakon seperti Charlize Theron, Kerry Washington, Laurence Fishburne, Michelle Yeoh, Sofia Wylie, Sophia Anne Caruso, Jamie Flatters, Kit Young, Patti LuPone, Rachel Bloom, Peter Serafinowicz, Rob Delaney, Mark Heap, dan Cate Blanchett yang menyumbang suara sebagai “The Storian”

Anda boleh tonton trailer The School for Good and Evil dibawah:

The School for Good and Evil

The School for Good and Evil


Chris Hemsworth Mulakan Jelajah Global ‘Extraction 2’ Di Filipina

Chris Hemsworth, yang memainkan watak Tyler Rake dalam filem aksi Netflix Extraction 2 dan pengarah Sam Hargrave telah tiba di Filipina untuk menghadiri tayangan perdana APAC filem aksi thriller terbaru mereka.

Pertama kali berada disana, mereka disambut meriah dan bertemu selebriti serantau, media, influencer dan peminat sepanjang program dua hari, termasuklah menghadiri sidang akhbar dan tayangan perdana permaidani merah untuk filem itu.

“Saya berasa teruja untuk berada di sini. Terima kasih banyak atas sambutan hangat,” kata Chris pada sidang media pada 5 Jun.

Sam turut teruja berada di negara ini dan menyatakan betapa bangganya dia dengan filem susulannya. “Ini lebih besar dan lebih hebat dan lebih menarik,” katanya, merujuk sekuel kepada salah satu filem yang paling banyak ditonton di Netflix.

Mereka bercakap tentang adegan yang paling menonjol dalam filem kedua, salah satunya ialah “oner” yang boleh dilihat pada minit ke-21 dan 7 saat. Chris juga mendedahkan bahawa mungkin salah satu perkara paling gila yang mereka lakukan ialah mendaratkan helikopter di atas kereta api yang sedang bergerak.

“Kami melihat antara satu sama lain dan kami berkata bagaimana kami boleh mendorong satu sama lain untuk melakukan sesuatu yang kami akan banggakan 10 tahun dari sekarang dan cuba menjadikannya sesuatu yang tidak dapat dilupakan oleh peminat,” tambah Sam.

Untuk Tayangan Perdana APAC dan acara peminat untuk filem itu, Chris dan Sam menuju ke SM Mall of Asia di mana lebih 800 peminat telah dijemput untuk melihat bintang kegemaran mereka berjalan di permaidani merah.

Kedua-dua bintang melangkah keluar ke permaidani merah dengan sorakan besar daripada orang ramai dan meluangkan masa menandatangani poster dan mengambil gambar. Seorang peminat bertuah juga berjaya naik ke atas pentas untuk bergambar dengan bintang.

Pelakon Malaysia Aaron Aziz dan Iedil Dzuhrie Alaudin juga membuat penampilan di permaidani merah bersama bintang aksi terkenal lain dari Asia, termasuk Derek Ramsey dari Filipina dan Ananda Everingham dan Nawat Kulrattanarak dari Thailand. Mereka juga mempunyai detik bergambar istimewa di atas pentas bersama Chris dan Sam.

Sebelum beredar, Chris memberikan pesanan istimewa kepada peminatnya: “Terima kasih banyak atas sokongan dan kasih sayang anda untuk filem pertama. Kami menghargai semangat dan keterujaan anda untuk yang kedua. Kami tidak akan berada di sini tanpa anda.”

Extraction 2 akan memulakan tayangannya pada 16 Jun ini, hanya di Netflix.


Go Shop Menjenamakan Semula CH111 Kepada BAARU Demi Menyasarkan Lebih Ramai Golongan Milenial Di Malaysia

Bermula dari 24 Julai 2021, Saluran 111 Astro akan dijenamakan semula ke Go Shop BAARU, saluran baharu berbahasa Melayu yang menyasarkan golongan milenial yang trendy dan bergaya. Bagi meraikan pelancaran saluran baharu ini, Go Shop akan memberikan baucar diskaun bernilai RM111 kepada pelanggan untuk menikmati tawaran menarik dari pelbagai produknya, sehingga 3 Ogos 2021.

Go Shop BAARU akan menampilkan variasi produk baharu, lebih kontemporari dan menarik, istimewa untuk pekerja profesional dan keluarga masing-masing. Produk-produk trendy ini terdiri dari alat perkakasan dapur, makanan kesihatan ke produk kecantikan, fesyen dan pelbagai lagi, yang diyakini mampu memudahkan urusan seharian pengguna, praktikal dan menepati gaya hidup anak muda hari ini yang dilihat sentiasa sibuk dan aktif.

Pelanggan boleh menonton pelbagai program istimewa di Go Shop BAARU, dimeriahkan dengan program ‘Saluran 111 Countdown Flash Sale’ pada 23 Julai, 9.00 malam yang menawarkan diskaun sehingga 75% untuk produk-produk terpilih. Juga program yang bakal bersiaran selama 3 jam, ‘BAARU & Eksklusif’ pada 24 Julai, dari jam 9.00 pagi – 12 tengah hari, yang turut membariskan hos-hos selebriti seperti Mira Filzah, Nad Zainal dan Aaron Aziz.

Mereka akan memperkenalkan produk-produk baharu dan eksklusif, khas buat pelanggan. Menariknya lagi, pelanggan boleh mendapatkan potongan harga sebanyak RM22 untuk pembelian berikutnya jika mereka membeli produk-produk yang disiarkan dalam program ‘BAARU & Eksklusif’, setiap hari, pada jam 9.00 malam. Di antara produk eksklusif Go Shop yang dipakejkan bersama (atau ‘bundle’) termasuklah Copper Diamond Bakeware, Aurasia Cookware, Lunaskinz dan minuman kecantikan Audela.

Jangan lupa untuk menonton saluran-saluran Go Shop di Astro – Go Shop BAARU (CH111), Go Shop RUUMA (CH118), Go Shop GAAYA (CH120) yang bersiaran dalam Bahasa Melayu atau CH303 untuk versi Mandarin, dan di saluran MYTV, CH120. Program-program Go Shop juga boleh distrim di laman sesawang atau menerusi aplikasi Go Shop. Untuk maklumat lanjut atau untuk membuat sebarang pembelian, anda juga boleh layari www.goshop.com.my atau muat-turun di aplikasi Go Shop; Go Shop app di Google Play dan App Store.


Avengers: Endgame Turut Berkempen Untuk Kategori Filem Terbaik Oscar

Selepas Avengers: Endgame berjaya menjadi filem yang mendapat kutipan tertinggi sepanjang zaman, Disney dan Marvel Studios kini menumpukan misi terbaru mereka di peringkat pengiktirafan Oscar pula.

Kempen Oscar Avengers: Endgame tidak akan melibatkan bintang utamanya, Robert Downey Jr. yang meminta namanya tidak tersenarai dalam kempen Oscar bagi kategori “Best Actor”, tetapi Disney dan Marvel Studios tetap mempromosikan filem mereka agar tercalon dalam beberapa kategori utama termasuklah “Best Picture”.

Anda boleh lihat poster kempen Oscar mereka dibawah.

Kejayaan Avengers: Endgame yang mendapat kutipan tertinggi sepanjang zaman dan diminat para pengkritik serta peminat tidak memberi jaminan filem tersebut akan tercalon dalam kategori utama iaitu “Best Picture”. Penganalisis berpendapat, Avengers: Endgame perlu bersaing dengan beberapa filem hebat seperti Joker, A Beautiful Day in the Neighborhood, The Irishman, Ford v Ferrari, JoJo Rabbit, Little Woman, 1917 dan beberapa filem lain untuk tercalon dalam kategori utama tersebut.

Bagaimanapun, peluang masih terbuka, dan jika Avengers: Endgame tercalon dalam kategori “Best Picture”, mungkin ia memberi tamparan hebat kepada individu yang lantang mengkritik filem-filem ‘superhero’.

Jadi kepada para peminat, agaknya Avengers: Endgame akan tercalon dalam kategori mana? kongsikan pendapat anda.


Nak Layan Drama Jepun? Ini 11 J-Drama Yang Boleh Ditonton Di Netflix (Part 2)

Sebelum ini, kami telah kongsikan senarai 10 drama Jepun yang boleh distream di Netflix, kali ini kami kongsikan 11 lagi J-Drama yang boleh anda layan dilaman Netflix. Anda boleh klik pautan disini untuk melihat senarai terdahulu, atau boleh terus scroll ke bawah untuk melihat 11 senarai yang kami ingin kongsikan.

Drama bertema komedi persahabatan ini berdasarkan sebuah buku telah memenangi anugera, siri dramatik ini mengisahkan dua pelawak yang bercita-cita tinggi, memaparkan kisah persahabatan dan perjuangan mereka ketika mereka berusaha untuk bersaing dalam dunia perniagaan.

2. FINAL FANTASY XIV Dad of Light

Seorang lelaki cuba berhubung kembali dengan ayahnya yang sudah bersara dan jauh melalui Final Fantasy XIV, sebuah permainan video atas talian. Dia menyembunyikan identitinya dan menghubungi ayahnya sebagai rakan pemain dalam permainan ini, dengan harapan ikatan maya mereka dapat dibawa ke dunia nyata. Siri ini berdasarkan kisah benar.

Di Hyakkaou Private Academy, pelajar mengambil bahagian dalam pelbagai permainan berdasarkan perjudian dan diberi kedudukan mengikut kemenangan mereka. Pemenang mendapat kemasyhuran dan kekayaan, dan mereka memerintah sekolah, sementara yang kalah menjadi hamba mereka. Seluruh institusi terkejut dengan kedatangan pelajar baru yang penuh misteri.

Drama ini berkisar pada sekumpulan pembunuh kejam tanpa tempat tinggal yang mencari sasaran mereka dan memberikan tatu pada kulit sasaran mereka sebagai bukti kontrak yang telah selesai.

Tujuh pelajar dengan nama depan yang sama masuk ke sekolah elit yang bermasalah, dalam misi rahsia untuk memperbaikinya dari dalam. Drama ini  dibintangi idola Jepun Johnny’s WEST, dan menjadi sekuel manga Blazing Transfer Student yang asal.

Menceritakan kehidupan beberapa wanita di Tokyo dalam dunia yang dikuasai oleh media sosial. Ini termasuk jurugambar fesyen terkenal dan pelakon yang bercita-cita tinggi. Ikuti kisah mereka semasa mereka berusaha mencari jalan kebahagiaan mereka sendiri

Mengisahkan tentang seorang pelajar sekolah menengah yang mempunyai kemampuan psikik yang kuat. Putus asa untuk menjalani kehidupan yang normal dan berteman, dia berusaha untuk menyembunyikan kekuatannya yang semakin meningkat dan menjaga emosinya, tetapi masalah terus mencarinya.

Terkesan dengan kemuflisan Lehman Brothers dan tergoda dengan janji gaji yang lumayan, seorang pemuda yang putus asa tetapi baik hati akhirnya menyertai operasi penipuan telefon.

Ikuti kisah perjalanan penulis drama yang eksentrik dan canggung yang tersilap temuduga dengan saluran TV berita. Ketika dia mendapatkan pekerjaan itu, dia dengan bersemangat merangkul peranan barunya sebagai wartawan lapangan dan mulai memanfaatkannya.

Ditetapkan pada tahun 1980-an, siri ini mengikuti kehidupan pengarah video dewasa Jepun yang luar biasa, Toru Muranishi, yang tidak mempunyai permulaan, tetapi visi karismatiknya segera merevolusikan industri pornografi.

Pasangan yang telah bersama sejak zaman kolej, mendapati bahawa mereka tidak sesuai secara fizikal dan seksual. Walaupun cinta mereka satu sama lain kuat, masalah luar biasa ini mula mempengaruhi perkahwinan mereka


Tajuk Rasmi Wreck-It Ralph 2, Ralph Breaks the Internet

Filem animasi Wreck-It Ralph yang pernah popular pada tahun 2012 bakal mengeluarkan sekuel terbaru pada tahun 2018 dengan tajuk rasmi Wreck-It Ralph: Ralph Break The Internet. Filem animasi ini berlatarbelakangkan permainan arked era 80an-90an.

Filem pertama Wreck-It Ralph yang pertama telah berjaya mengaut keuntungan sebanyak $471.2 juta untuk Studio Disney dan dijangka filem sekuel ini dapat mengatasi filem pertama berdasarkan populariti yang filem sebelum ini.

Selain Ralph, beberapa karakter dari filem pertama dikatakan akan terus berada dalam filem sekuel ini antaranya Vanellope (Sarah Silverman), Sgt. Calhoun (Jane Lynch) karakter dari permainan arked aksi dan juga Felix (Jack McBrayer). Selain itu juga, dikatakan King Candy (Alan Tudyk) juga akan kembali dalam filem terbaru ini nanti bersama-sama pendatang baru, pelakon Jodi Benson dan James Corden yang masih lagi tidak diketahui peranan mereka.

Next year, he's gonna break it 👊. Ralph Breaks the Internet: Wreck-It Ralph 2 opens in theatres on March 9, 2018. pic.twitter.com/u1qQn7TUUI
— Disney Animation (@DisneyAnimation) March 29, 2017

Penolong pengarah filem ini Rich Moore telah mendedahkan sedikit details mengenai filem Ralph Break The Internet: –

“To take these characters we love and have them enter the enormous world of the internet has given us so much to explore. Our production team has been hard at work designing a world that takes something we all think we know – the Internet – but shows it in a whole new, imaginative way.”

kepada yang pernah menonton filem pertama pasti tidak sabar menunggu sekuel filem ini bukan? Apapun kita bersabar dahulu kerana Wreck-It Ralph: Ralph Break The Internet akan ditayangkan pada 9 Mac 2018 nanti.


Disney+ Hotstar Kongsikan Trailer & Poster Terbaru Siri Star Wars “ANDOR’ Yang Akan Datang

Disney+ Hotstar telah mengeluarkan treler baharu dan poster utama yang menarik untuk Andor, siri asal 12 episod terbitan Lucasfilm. Siri ini, yang ditetapkan sebelum peristiwa Rogue One: A Star Wars Story, akan diperkenalkan secara eksklusif di Disney+ Hotstar pada hari Rabu, 21 September, dengan tayangan perdana sebanyak tiga episod.

Rogue One: A Star Wars Story

Siri Andor meneroka perspektif baharu dari galaksi Star Wars, memfokuskan pada perjalanan Cassian Andor untuk mencari perbezaan yang boleh dilakukannya. Siri ini juga memaparkan kisah pemberontakan terhadap Empire yang semakin meningkat dan bagaimana manusia dan planet terlibat dalam pemberontakan.

Ia adalah era yang penuh dengan bahaya, penipuan dan tipu daya di mana Cassian akan memulakan jalan yang ditakdirkan untuk mengubahnya menjadi wira pemberontak.

Diego Luna kembali sebagai Cassian Andor dan disertai oleh barisan pelakon lain seperti Genevieve O’Reilly, Stellan Skarsgård, Adria Arjona, Denise Gough, Kyle Soller dan Fiona Shaw. Penerbit eksekutif ialah Kathleen Kennedy, Tony Gilroy, Sanne Wohlenberg, Diego Luna dan Michelle Rejwan. Tony Gilroy juga merupakan pencipta dan pelancar persembahan.


‘Black Knight’ Dedah Teaser Trailer Pertamanya

Dunia dystopian Black Knight akhirnya didedahkan kepada dunia melalui treler penggoda pertamanya. Klip itu memberikan penonton yang ingin tahu melihat kesatria hitam beraksi semasa hidup dalam dunia yang huru-hara.

Siri ini mengikuti perjalanan pelarian Sa-wol, dan penghantar lagenda 5-8, ketika dia menentang Kumpulan Cheonmyeong yang paling berkuasa dalam gambaran dystopian Korea yang musnah akibat pencemaran udara yang teruk, menjadikannya tidak boleh didiami tanpa topeng oksigen.

Poster terbaru yang turut dikeluarkan itu menampilkan pelakon utama, Kim Woo-bin, yang melakonkan watak 5-8, memakai topeng udaranya di dunia yang sunyi, diliputi pasir dan udara tercemar

Dalam treler penggoda Black Knight, watak Kim Woo-bin, 5-8, menerangkan peranan seorang kesatria hitam, yang mempertaruhkan nyawa mereka untuk melindungi trak penghantaran daripada pemburu yang mencuri sumber penting seperti oksigen. Di dunia ini, kekuatan adalah penting untuk terus hidup.

Di tengah-tengah huru-hara, penonton akan dapat melihat petunjuk teknologi canggih, menambah tipu daya yang mengelilingi pandangan dunia utama siri ini.

Pengarah Cho Ui-seok berkata, “Apabila saya mula-mula membaca webtoon, saya mendapati persediaannya sangat inovatif. Bukan lelaki penghantar biasa yang kita tahu – mereka melawan pemburu untuk menghantar oksigen dan keperluan harian, bermakna mereka memainkan peranan paling penting dalam kelangsungan hidup manusia yang masih hidup. Itu benar-benar menarik perhatian saya.”

Black Knight akan membuat tayangan perdana pada 12 Mei, hanya di Netflix.


“BACKSTAGE” Gandingan Adik-Beradik Terkenal Vanesha Prescilla & Sissy Prescillia Akan Temui Penonton Di Malaysia 20 Januari Ini

Penerbit Astro Shaw kembali merancakkan industri perfileman tanah air dengan kemunculan filem pertama di tahun 2022 menerusi drama kekeluargaan, BACKSTAGE!

Istimewanya, filem ini adalah hasil kolaborasi strategik julung kali bersama penerbit terkemuka Indonesia, Paragon Pictures dan Ideosource Entertainment serta membabitkan perusahaan teknologi, Endeavor Content; dan informasi, digital dan telekomunikasi, NFC Indonesia.

Buat peminat dan penggemar filem, Backstage bakal menemui penonton di seluruh pawagam Malaysia bermula 20 Januari ini.

Menariknya, filem ini mempertaruhkan gandingan adik-beradik terkenal Indonesia iaitu pelakon dari filem drama romantik no 1 terlaris di Indonesia, Dilan 1990, Vanesha Prescilla dan filem popular Ada Apa Dengan Cinta, Sissy Prescillia.

Mereka berdua juga mendapat kepercayaan untuk menyanyikan lagu-lagu di dalam filem. Lagu ‘Melangkah’ menjadi lagu tema utama filem dan ia hasil kolaborasi antara Vanesha, Sissy dengan komposer ternama Indonesia, Andi Rianto dan lirik oleh Monty Tiwa.

Selain lagu ‘Melangkah, lagu lain yang turut menghiasi filem adalah ‘Apa Adanya’, ‘Aku Takkan Berhenti’, ‘Seberapa Pantas’, ‘Terbaik Untukmu’, ‘I Remember’, ‘Bagaikan Langit’.

Selain itu, filem arahan pengarah Guntur Soeharjanto ini turut dibintangi oleh Achmad Megantara, Aulia Sarah, Karina Suwandi, Ferry Salim, Verdi Solaiman, dan Roy Sungkono. Backstage telah ditayangkan di pawagam seluruh Indonesia sejak 30 Disember 2021 sehingga kini.

Nantikan Filem Backstage yang akan ditayangkan di pawagam seluruh Malaysia bermula 20 Januari 2022.


Star Wars: The Acolyte Akan Menjadi Siri Pertama Yang Diterajui Sith

Siri spin-off Star Wars akan datang, The Acolyte, akan menjadi siri pertama yang diterajui oleh Sith dalam sejarah francais, menurut bintangnya, Dafne Keen.

Dalam temu bual dengan TechRadar baru-baru ini, Keen ditanya tentang perkara yang boleh dikatakannya dalam rancangan yang akan datang.

Walaupun dia tidak memberi terlalu banyak info terkini, Keen memberitahu bahawa ia akan meneroka cara Situ menyusup masuk ke Jedi, dan siri itu akan “diterajui Sith” – yang pertama untuk siri Star Wars.

“Saya boleh mengusik bahawa ia adalah prekuel,” kata Keen.

“Tidak, maksud saya, seperti yang anda tahu, ia ditetapkan 100 tahun sebelum filem prekuel, dan ia seperti penjelasan tentang bagaimana Sith menyusup masuk ke Jedi. Ia adalah cerita yang diterajui oleh Sith, yang tidak pernah dilakukan sebelum ini.”

Walaupun kisah Sith telah diterokai dalam banyak kandungan media Star Wars pada masa lalu, musuh tradisi Jedi itu tidak pernah diberi tumpuan penuh dalam mana-mana siri sebelum ini.

Ia juga tidak diketahui dengan tepat siapakah Sith akan menjadi watak utama, jadi peminat perlu menunggu sedikit lama untuk mendapatkan informasi terkini.

The Acolyte digambarkan sebagai misteri thriller yang akan membawa penonton ke galaksi rahsia dan kemunculan kuasa gelap di hari-hari terakhir era High Republic.

Butiran lanjut tentang wataknya masih belum didedahkan, tetapi tajuk projek merujuk kepada Sith pada peringkat permulaan latihan mereka di bawah Sith Lord yang berpengalaman.

Siri Disney+ ini sedang ditulis dan diterbitkan secara eksekutif oleh Leslye Headland (Russian Doll), yang juga akan bertindak sebagai showrunner.

Selain The Acolyte, Lucasfilm juga sedang membangunkan beberapa projek Star Wars yang, termasuklah The Mandalorian Musim 3, Ahsoka, Skeleton Crew, dan banyak lagi.


Durasi Filem Avengers: Infinity War Paling Panjang Dalam MCU

Filem Captain America: Civil War tidak lagi menjadi filem Marvel Cinematic Universe paling lama durasi tayangannya apabila bakal dipintas oleh filem terbaru Marvel akan datang, Avengers: Infinity War.

Menurut satu gambar yang dimuatnaik oleh laman pengguna Instagram @tomholland_argentinaoficial, durasi tayangan filem yang bakal menampilkan kumpulan superhero itu mencecah 2 jam 30 minit, 2 minit lebih panjang dari filem Captain America: Civil War yang berdurasi 2 jam 28 minit.

Maklumat durasi tayangan filem ketiga Avengers itu diambil dari informasi filem Avengers: Infinity War yang dikeluarkan oleh SM Cinema semasa mereka sedang melancarkan penjualan tiket pra-tayangan filem Avevengers: Infinity War. SM Cinema adalah rangkaian pawagam terbesar di Filipinan.

Setakat ini tiada pengumuman rasmi dari Marvel Studio tentang durasi filem arahan Joe & Anthony Russo itu, bagaimana jika laporan itu benar, filem Avengers: Infinity War akan menjadi filem MCU paling panjang setakat ini.

Avengers: Infinity War akan mula ditayangkan di pawagam Malaysia pada 26 April 2018

#InfinityWar | Según SM Cinema, la película va a durar 2 horas con 30 minutos. ¿En sus países ya salieron a la venta las entradas? En Argentina todavía no está, pero teniendo en cuenta cuándo salió la venta anticipada para ‘Black Panther’, probablemente sea durante los primeros días de abril. Fuente: Marvelita
A post shared by  Tom Holland Argentina Oficial (@tomholland_argentinaoficial) on Feb 25, 2018 at 8:52am PST

Feb 25, 2018 at 8:52am PST


Trailer Terbaru Hustlers Telah Dilancarkan

STX Entertainment telah melancarkan trailer terbaru filem komedi jenayah Hustlers, yang ditulis dan diarahkan oleh Lorence Scafaria. Anda boleh saksikan trailer tersebut dipemain video dibawah.

Diinspirasi dari kisah benar tertulis dalam artikel majalah New York berjudul “The Hustlers at Scores” oleh Jessica Pressler yang telah tular. Sekumpulan bekas penari di sebuah kelab malam iaitu Destiny, Ramona, Diamond, Mercedes, Elizabeth, Annabelle dan Liz, merancang untuk melakukan pencurian terhadap pelanggan Wall Street mereka yang kaya.

Filem ini dibintangi pelakon seperti Jennifer Lopez, Constance Wu, Keke Palmer, Lili Reinhart, Lizzo, Cardi B Mercedes Ruehl, Julia Stiles, Trace Lysette, Mette Towley dan Madeline Brewer.

Hustlers akan menemui penonton tempatan pada 19 September ini.


Skor Rotten Tomatoes ‘Black Widow’ Telah Didedahkan, Saksikan Juga Poster Terbaru Disini

‘Review embargo’ untuk Black Widow telahpun tamat semalam, dan banyak laman hiburan antarabangsa telah mengeluarkan ulasan mereka bermula semalam.

Selepas ditangguh beberapa kali, peminat di serata dunia sudah tidak sabar untuk menonton filem terbaru MCU itu. Bagaimanapun, bagi peminat di Malaysia, kita mungkin terpaksa menunggu sedikit lama memandangkan Perintan Kawalan Pergerakan 3.0 sedang dilaksanakan di negara kita.

Dengan tamatnya embargo, skor Rotten Tomatoes untuk filem Black Widow telahpun didedahkan, dan sehinggakini filem tersebut mendapat skor sebanyak 86% berdasarkan 105 ulasan. Manakala di Metacritic, Black Widow memperoleh skor sebanyak 69% berdasarkan 30 ulasan.

Sementara itu, poster terbaru Black Widow turut dilancarkan, menampilkan watak-watak dalam filem akan datang, terutamanya watak misteri lakonan Ray Winstone. Anda boleh lihat poster terbaru dibawah.

Here's the official poster for Marvel Studios' #BlackWidow! Tickets and pre-orders available now. Experience it in 10 days on July 9. https://t.co/TLNjQCK29Q pic.twitter.com/v6bV3sslTl— Marvel Entertainment (@Marvel) June 29, 2021

Natasha Romanoff aka Black Widow berhadapan dengan sisi gelap kehidupannya ketika timbul konspirasi berbahaya yang mempunyai kaitan dengan masa lalunya. Dikejar oleh kekuatan yang tidak akan berhenti untuk menjatuhkannya, Natasha mesti menangani sejarahnya sebagai perisik dan hubungan yang terputus sebelum dia menjadi Avenger.

Scarlett Johansson meneruskan peranannya sebagai Natasha Romanoff/Black Widow, bersama pendatang baru MCU Florence Pugh sebagai Yelena, David Harbour sebagai Alexei/The Red Guardian dan Rachel Weisz sebagai Melina. Black Widow diarahkan oleh Cate Shortland dan diterbitkan Kevin Feige.

Filem pertama dalam Fasa 4 Marvel Cinematic Universe ini akan ditayangkan secara di pawagam pada 29 Julai 2021.


JOKER: Todd Phillips Kongsikan Gambar ‘BTS’ Joaquin Phoenix Menari

Walaupun telah lama ditayangkan, Joker masih lagi segar di fikiran penonton. Bagi membuatkan penonton terus mengingati Joker, pengarah Todd Philips telah memuatnaik sekeping gambar belakang tabir yang memaparkan pelakon utama Joaquin Phoenix membuat ‘tarian ikonik’ Joker.

Anda boleh saksikan gambar tersebut dibawah.

View this post on Instagram

Weekend. Although at this point, what’s the difference? Stay safe.
A post shared by  Todd Phillips (@toddphillips1) on Jul 11, 2020 at 1:02pm PDT

Jul 11, 2020 at 1:02pm PDT

Joker akan berlatarbelakangkan bandar Gotham pada era 80an, dimana ia mengisahkan tentang seorang “stand-up comedy” yang gagal yang berubah menjadi penjenayah dan kekacauan di bandar Gotham, secara perlahan-lahan menjadi legenda yang sangat menakutkan.
Filem yang ditayangkan Oktober tahun lalu telah menjadi hit apabila berjaya mengutip lebih $1 billion dolar seluruh dunia dan mendapat respond positif dari pengkritik serta penonton.
Joaquin Phoenix memainkan peranan sebagai Arthur Fleck, seorang pelawak yang akhirnya berubah menjadi penjahat paling terkenal dalam dunia komik DC iaitu Joker. Turut membintangi filem ini adalah Robert De Niro, Zazie Beetz dan juga Marc Maron.


Pinjamkan Hatiku Disiarkan Secara Haram, Farid Kamil Akui Kecewa

Pelakon filem romantik Pinjamkan Hatiku, Farid Kamil akui kecewa setelah mengentahui filem lakonannya bersama Shaheizy Sam dan Aida Jebat disiarkan secara haram dilaman sosial baru-baru ini.

Beliau berkata demikian semasa ditemubual oleh wartawan mStar.

“Sebagai pelakon, siapa yang tak marah apabila hasil kerja yang dilakukan dengan penuh rasa tanggungjawab disalah gunakan seperti itu.

“Saya ibaratkan perbuatan cetak rompak digital ini seperti dirogol tanpa kerelaan. Tindakan harus diambil bagi memastikan masalah ini tidak bertambah parah dan jangan sewenang-wenangnya menyebarkan hak kerja orang lain kepada awam secara percuma,” – Farid Kami

Berikutan itu, Farid telah tampil membuat satu laporan polis di Balai Polis Puchong Jaya, Selangor semalam supaya pihak tersebut diheret ke muka pengadilan.

Selain Farid, turut membuat laporan polis berhubung perkara berkenaan adalah pihak penerbit dan pengarah iaitu Osman Ali.

Pelakon berusia 36 tahun itu berharap agar tindakan tegas diambil bagi menangani masalah ini yang mampu merosakkan industri filem dalam jangka masa panjang.

Dalam pada itu, mengulas lanjut mengenai perkara ini Farid berkata walaupun dia hanya pelakon sahaja dalam filem tersebut, namun dia terpanggil untuk sama-sama tampil untuk memastikan isu cetak rompak digital ini dapat dibanteras kerana ia juga melibatkan kredibiliti mereka sebagai pemain industri.

Filem terbitan Aurawhite Global Sdn Bhd bersama Nuansa Film Sdn Bhd dibintangi pelakon hebat seperti Farid Kamil, Ayda Jebat dan Shaheizy Sam.


Sekuel Pengabdi Setan Akan Dihasilkan, Bront Palarae Bakal Kembali Membintangi

Filem seram terlaris di Indonesia yang diarahkan oleh sutradara Joko Anwar, Pengabdi Setan bakal dihasilkan filem kedua tidak lama lagi. Pekara tersebut didedahkan sendiri oleh salah seorang pelakonnya, Bront Palarae semasa ditemubual oleh akhbar Utusan Malaysia baru-baru ini.

Namun menurut aktot tersebut, maklumat lanjut filem seram berkenaan masih tidak dapat didedahkan kerana ia masih diperingkat perancangan dan akan diumumkan kelak.

Bront yang membintangi filem berkenaan dengan membawa watak Bapak merupakan filem yang dihasilkan semua dari filem asal yang berjudul sama keluaran tahun 1980. Filem ‘remake’ itu mengisahkan sebuah keluarga yang diganggu oleh entiti ibu mereka, Marwani Suwono yang baru meninggal dunia. Entiti tersebut menganggu keluarga tersebut dan mahu mengambil anak bongsu pasangan Bapak dan Marwani, iaitu Ian.

Pengabdi Setan merupakan filem seram yang mendapat jumlah penonton teramai di Indonesia iaitu sebanyak 4.1 juta manakala tayangannya di Malaysia telah berjaya mengaut lebih RM4.8 juta selepas tayangannya pada 23 November yang lalu.

Filem sekuel berkenaan bakal menampilkan watak antagonis utama dalam filem asal iaitu Darminah selepas watak tersebut ditunjukkan dalam penamat filem pertama Pengabdi Setan.


Siar Filem Tanpa Kebenaran Di Telegram, Seorang Lelaki Bakal Berdepan Denda RM50,000 Atau 5 Tahun Penjara

Aplikasi Telegram sering menjadi tempat untuk pengguna menonton filem secara haram. Malah ada juga yang menjadikan platform itu untuk menjual filem demi keuntungan sendiri.

Perbuatan ini sebenarnya menyalahi undang-undang dan pengguna yang tidak bernasib baik bakal menerima hukuman keras seperti yang bakal berlaku pada seorang lelaki ini, yang ditangkap kerana menyiarkan filem secara haram di Telegram.

Menurut Harian Metro, seorang lelaki telah ditahan penguatkuasa Kementerian Perdagangan Dalam Negeri dan Hal Ehwal Pengguna (KPDNHEP) selepas disyaki menyiarkan karya filem tanpa kebenaran pemilik hak cipta melalui aplikasi Telegram. Tangkapan dibuat hasil risikan kira-kira dua minggu dan maklumat dari pemilik hak cipta.

Lelaki berusia 45 tahun itu disyaki melakukan kesalahan mengikut Seksyen 41 Akta Hak Cipta 1987, dan jika disabit kesalahan, suspek boleh dikenakan denda tidak kurang RM10,000 dan tidak lebih RM50,000 atau penjara tidak lebih lima tahun.

“KPDNHEP turut merampas beberapa barangan milik suspek termasuk barangan peralatan komunikasi dengan nilai rampasan dianggarkan mencecah RM5,000,” dalam satu kenyataan yang dikeluarkan KPDNHEP.

Isu cetak rompak dan siaran secara haram di aplikasi Telegram telah lama dibangkitkan pengiat seni. Malah terdapat juga lanun yang berani menjual filem yang dicuri mereka di platform E-Dagang dan laman web. Diharapkan KPDNHEP mengiatkan lagi aktiviti penguatkuasaan agar dapat membendung kegiatan cetak rompak dari terus berleluasa.


HONEST TRAILER “Thor: Love And Thunder” Ejek Humor Ala ‘Family Guy’, Terlampau Banyak Korg & Mensia-Siakan Peranan Christian Bale

Thor: Love and Thunder telah memecahkan peminat. Walaupun Thor: Ragnarok sebelum ini dipuji sebagai ‘masterpiece’ dan hala tuju yang tepat buat God of Thunder melayari penggembaraan MCU, visi berganda Taika Waititi untuk filem terbaru telah menyebabkan sekuelnya berasa seperti sangat…huru-hara.

Visual filem keempat Thor boleh dianggap ‘ok’, dan kita juga tidak boleh menyalahkan barisan pelakonnya, tetapi jalan cerita filem tersebut menjadi perdebatan hangat dikalangan peminat, yang berbalah tentang penurunan kualiti filem Thor selepas Ragnarok.

Sama ada Marvel Studios menegaskan bahawa filem itu hanya dihadkan dua jam sahaja, atau Waititi terlampau bebas dalam mencurahkan idea kreatifnya, nampanya ‘Honest Trailer’ tidak memberi peluang untuk mengejek filem terbaru Thor itu.

Dengan mensasarkan jenaka tanpa henti ala Family Guy, video ‘Honest Trailer’ itu juga dengan tepat menunjukkan bahawa Thor: Love and Thunder mensia-siakan watak Gorr the God Butcher lakonan Christian Bale. Korg yang pada awalnya menjadi kegemaran peminat, nampak ‘tinggal lebih masa’ dan mencuri banyak ‘screentime’ dari sepatutnya,

Anda boleh tonton ‘Honest Trailer’ dari Screen Junkies dibawah:


“The Penthouse 2” Rampas Kedudukan Pertama Dalam Senarai Mingguan Drama Paling Popular

“The Penthouse 2” merampas kedudukan pertama dalam senarai mingguan drama yang paling banyak menghasilkan bualan, sementara para wanita Hera Palace kembali berada di kedudukan teratas di kalangan para pelakon!

Good Data Corporation telah berkongsi kedudukan drama dan para pelakon yang telah menghasilkan banyak bualan untuk minggu 15 Februari hingga 21 Februari. Senarai disusun berdasarkan analisis artikel berita, catatan blog, komuniti dalam talian, video, dan catatan media sosial mengenai 18 drama yang sedang ditayangkan atau akan ditayangkan tidak lama lagi.

Sementara “The Penthouse 2” berada ditakhta untuk senarai drama, empat pelakonnya menguasai kedudukan 10 teratas dengan Kim So Yeon ditangga pertama, diikuti Eugene ditangga kedua, Yoon Jong Hoon ditangga kelima dan Uhm Ki Joon ditangga keenam.

Kedudukan kedua drama diisi drama tvN “Vincenzo”, dengan bintangnya, Song Joong Ki ditangga ketiga dalam senarai pelakon. Sementara itu, drama terbaru JTBC “Sisyphus: The Myth” menguasai tangga ketiga dengan dua bintangnya, Cho Seung Woo dikedudukan keempat manakala Park Shin Hye ditangga kesembilan.

10 drama teratas yang menghasilkan paling banyak ‘buzz’ pada minggu ketiga bulan Februari adalah seperti berikut:

The Penthouse 2”
“Vincenzo”
“Sisyphus: The Myth”
“Beyond Evil”
“River Where the Moon Rises”
“She Would Never Know”
“Hello, Me!”
“Love (ft. Marriage and Divorce)”
“Homemade Love Story”
“Miss Monte-Cristo”

Berikut ada 10 pelakon teratas untuk minggu ini.

Kim So Yeon (“The Penthouse 2”)
Eugene (“The Penthouse 2”)
Song Joong Ki (“Vincenzo”)
Cho Seung Woo (“Sisyphus: The Myth”)
Yoon Jong Hoon (“The Penthouse 2”)
Uhm Ki Joon (“The Penthouse 2”)
Kim So Hyun (“River Where the Moon Rises”)
Shin Ha Kyun (“Beyond Evil”)
Park Shin Hye (“Sisyphus: The Myth”)
SF9’s Rowoon (“She Would Never Know”)

Kim So Yeon (“The Penthouse 2”)

Cho Seung Woo (“Sisyphus: The Myth”)

Yoon Jong Hoon (“The Penthouse 2”)

Uhm Ki Joon (“The Penthouse 2”)

Park Shin Hye (“Sisyphus: The Myth”)

SF9’s Rowoon (“She Would Never Know”)


Ana De Armas Bintangi Filem “The Grey Man” Terbitan Russo Brothers

Bintang Knives Out, Ana De Armos dilaporkan sertai barisan pelakon filem Netflix, The Grey Man terbitan Russo Brothers.

Dia akan tampil disamping Chris Evans dan Ryan Gosling dalam filem aksi thriller yang ditulis oleh Joe Russo bersama Christopher Markus dan Stephen McFeely.

The Gray Man akan mengikut kisah Gentry (Gosling) yang diburu oleh Lloyd Hansen (lakonan Evans), yang juga merupakan bekas sekutunya semasa di CIA.

Filem ini berdasarkan dari novel terbitan tahun 2009 oleh Mark Greany yang berkisar tentang Court Gentry, bekas operatif CIA yang dikenali sebagai “Gray Man.”

Russo Brothers akan menjadi penerbit menerusi syarikat AGBO bersama-sama Mike Larocca. Joe Roth dan Jeff Kirschenbaum menjadi penerbit melalui Roth Kirschenbaum.


Yoo Ah In Sebagai Ketua Kultus Dalam Teaser Drama Terbaru “Hellbound”

Drama terbaru lakonan Yoo Ah In, Hellbound, telah dedahkan teaser pertamanya.

Diarahkan oleh pengarah Train to Busan, Yeon Sang Ho, Hellbound adalah siri terbaru Netflix yang ditetapkan di dunia dimana umat manusia berhadapan dengan fenomena supernatural yang menakutkan: utusan dari neraka yang muncul di Bumi tanpa amaran dan menghukum orang ke neraka.

Di tengah-tengah kekacauan yang disebabkan oleh realiti baru yang menakutkan ini, muncul sebuah agama yang dipimpin oleh Jung Jin Soo (lakonan oleh Yoo Ah In), dan ia mula mendapat populariti, sementara yang lain sangat mencari kebenaran di sebalik fenomena aneh ini.

Dalam teaser yang baru dirilis, Jung Jin Soo dengan tidak sengaja menyatakan, “Pertama, malaikat muncul dan membuat ramalan. Mereka pertama kali akan menyebut nama orang yang menerima ramalan itu. Mereka akan berkata, ‘anda akan mati pada tarikh ini dan pada masa ini. Dan anda akan masuk neraka.’ Kemudian, apabila waktunya tiba, ramalan itu akan menjadi kenyataan melalui utusan dari neraka.”

Ketika Jung Jin Soo menerangkan fenomena itu, teaser tersebut memaparkan seorang lelaki yang kelihatan ketakutan dan basah disebabkan peluh ketika dia dengan gugup menatap masa itu di telefonnya di sebuah kafe. Ketika jam memukul 1:20, tiga raksasa menyerbu ke kafe sebelum mengejar lelaki yang dikutuk itu ke jalan, di mana dia akhirnya menemui ajalnya.

Hellbound merupakan drama Korea pertama yang diundang ke Festival Filem Antarabangsa Toronto (TIFF), dan akan mengadakan tayangan perdana dunia di festival Amerika Utara pada bulan September ini. Ia akan terus mengadakan tayangan perdana Korea di Festival Filem Antarabangsa Busan pada bulan Oktober.


‘The Good, The Bart, and The Loki’ Akan Ditayangkan Di Disney+ Hotstar 7 Julai Ini

Disney+ Hotstar mengumumkan The Good, The Bart, and The Loki, sebuah siri pendek terbaru bertema Marvel dari The Simpsons yang akan dilancarkan pada hari Rabu, 7 Julai.

The Good, The Bart, and The Loki

Dalam siri pendek yang akan datang secara eksklusif ke Disney+ Hotstar, Loki sekali lagi dibuang dari Asgard dan mesti menghadapi lawannya yang paling sukar: wira terkuat Simpsons dan Springfield. The God of Mischief bekerjasama dengan Bart Simpson dalam acara crossover utama yang memberi penghormatan kepada superhero dan villain Marvel Cinematic Universe.

Tom Hiddleston kembali sebagai suara Loki dalam siri animasi pendek ini. The God of Mischief akan dilihat bersama banyak watak kegemaran peminat dari The Simpsons.

The Good, The Bart, and The Loki adalah siri pendek kedua Disney+ Hotstar dari The Simpsons yang menonjolkan jenama dan judul dari perkhidmatan streaming. Siri sebelum ini, yang bertemakan Star Wars, Maggie Simpson in ‘The Force Awakens from Its Nap’ kini boleh ditonton di Disney+ Hotstar.

The Good, The Bart, and The Loki

Lihat poster The Good, The Bart, and The Loki, yang diinspirasikan dari filem Marvel Studios Avengers: Endgame, dibawah.

The Good, The Bart, and The Loki

Episod terbaru siri asli Marvel Studios, Loki akan tersedia untuk di stream pada Rabu ini, hanya di Disney+ Hotstar.


VINCENZO AND SISYPHUS SET TO HEAT UP FEBRUARY WITH THRILLS AND SUSPENSE

It’s a great day to be a K-drama fan, as two highly anticipated K-dramas are headed our way this month — Vincenzo and Sisyphus.

From a Korean-Italian mafia lawyer fighting evil using villainous tactics to a time traveling heroine rescuing a genius engineer, there are exciting and unique stories to enjoy. Find out more about the upcoming shows here.

Vincenzo’s anti-hero Vincenzo Cassano (Song Joong-ki) is a consigliere to an Italian mafia. After ending up in Korea, he encounters some odd neighbours and gets embroiled in a fight against a formidable opponent. With lawyer Hong Cha Young (Jeon Yeo-been), they punish evil with evil and seek revenge.

While there are epic battles to look forward to, there will be some comedic and cute moments to enjoy as well. Watch Vincenzo when it premieres on 20 February at 10PM MYT with new episodes every Saturday and Sunday, only on Netflix!

Genius engineer Han Tae-sul (Cho Seung-woo) gets saved by heroine Gang Seo-hae (Park Shin-hye) and learns some dangerous truths. He finds out that he invents a time machine in the future, and some mysterious individuals are trying to kill him.

Putting her life on the line, Seo-hae promises to save Tae-sul and the world. It’s a race against time as the pair try to prevent the fall of Korea. Watch Sisyphus when it premieres on 17 February at 9:30PM MYT with new episodes every Wednesday and Thursday, only on Netflix!

Netflix is the world’s leading streaming entertainment service with over 204 million paid memberships in over 190 countries enjoying TV series, documentaries and feature films across a wide variety of genres and languages. Members can watch as much as they want, anytime, anywhere, on any internet-connected screen. Members can play, pause and resume watching, all without commercials or commitments.


Penculikan, Penghambaan & Rasisme Dipaparkan Dalam Klip Video ‘Antebellum’

Lionsgate telah mengeluarkan tiga klip video dari filem thriller Antebellum. Anda boleh saksikannya dibawah.

Dalam video pertama, penonton boleh melihat Veronica dan rakannya berbalah dengan pekerja restoran mewah mengenai tempat duduk, manakala video kedua menunjukkan babak Veronica diculik ketika mahu pulang ke rumah, dan video ketiga menyaksikan Veronica berdebat tentang rancangan mereka untuk melarikan diri dari perhambaan.

Antebellum berkisar tentang penulis terkenal Veronica Henley yang terperangkap dalam realiti yang mengerikan. Dia perlu jalan keluar dan menyelesaikan misteri mimpi ngeri itu sebelum terlambat.

Diarahkan Gerard Bush & Christopher Renz, filem ini bintangi oleh Janelle Monáe, Marque Richardson, Eric Lange, Jack Huston, Kiersey Clemons, Tongayi Chirisa, Gabourey Sidibe & Robert Aramayo, Lily.


Pelakon THE FLASH Dipecat Gara-Gara Ciapan Rasis

Gara-gara ciapan lamanya yang berumsur rasis di Twitter dibongkar, pelakon Hartley Sawyer,35, dipecat dari siri popular The Flash dan tidak akan kembali untuk ketujuh.

Menurut penerbit eksekutifnya Eric Wallace, perbuatan pelakon itu adalah sesuatu yang sangat menyedihkan dan tidak boleh diterima.

“Hartley Sawyer tidak akan kembali untuk musim ketujuh The Flash. Berhubung perkongsiannya di sosial media, kami tidak bertoleransi dengan kata hinaan yang ditujukan kepada bangsa, etnik, kewarganegaraan asal, jantina, mahupun orientasi seks

“Perkataan sebegitu adalah tidak beretika untuk nilai dan polisi kami, yang mana kami berusaha untuk berevolusi dalam mempromosikan persekitaran kerja selamat, adil, dan produktif. Ciapan itu sangat hancurkan hati saya,” kongsinya di Twitter.

Bagaimanapun, pelakon terbabit belum mengeluarkan sebarang kenyataan mengenai penyingkirannya daripada siri berkenaan.

Menerusi perkongsiannya pada 31 Mei di Instagram, Sawyer ada memohon maaf mengenai sifat jahilnya pada masa lampau dan mengakui perbuatannya tidak boleh diterima.

“Kata-kata saya, tidak relevan dengan niat cuba berlawak, sangat melukakan, dan tidak boleh diterima. Saya sangat malu, saya boleh lakukan percubaan yang sangat teruk itu demi mencuri perhatian.

“Saya sangat menyesalinya. Kelakuan sebegitu sangat tidak boleh diterima. Kata-kata itu saya keluarkan sewaktu saya tidak terfikir dan menyedari boleh mencetuskan bahaya,” katanya.

Akaun Twitternya itu sudah pun dipadam.

Minggu lalu, aktres Skai Jackson menerusi Twitter berkongsi tangkap skrin beberapa ciapan Sawyer pada 2012 yang sangat keterlaluan serta rata-rata berunsur rasis. Ciapan itu kembali menjadi bualan selepas pelakon terbabit bersuara mengenai isu Black Lives Matter.


FINAS Siasat Penjualan Filem Cetak Rompak Di Platform E-Dagang

Platform e-dagang menjadi tempat yang mudah bagi para peniaga menjual produk mereka. Namun begitu, terdapat sesetengah pihak yang mengambil kesempatan dengan menjual filem-filem cetak rompak, khusus filem-filem tempatan.

Sehubungan itu, Perbadanan Kemajuan Filem Nasional (Finas) sedang menjalankan siasatan berhubung kegiatan penjualan filem-filem tempatan yang dicetak rompak di platform e-dagang.

Menurut Ketua Pegawai Eksekutif Finas, Ahamd Idham Nadzri, pihaknya akan memberi tumpuan kepada pihak e-dagang dan juga mereka yang menjual filem-filem cetak rompat di platform terbabit.

Beliau menjelaskan pihaknya kecewa dengan tindakan tidak bertanggungjawab pihak terbabit yang menjual filem-filem cetak rompak secara digital.

“Kami akan menyiasat dua pihak iaitu pihak e-dagang dan mereka yang menjual filem-filem tersebut.

“Siasatan kami untuk memastikan sama ada mereka ini mempunyai lesen pengedaran dan adakah sudah mendapat kebenaran pihak penerbit untuk menjual filem-filem tersebut.

“Berdasarkan laporan yang kami terima, mereka tidak mendapat kebenaran dari penerbit untuk menjual filem-filem tersebut,”

Ahmad Idham turut memaklumkan bahawa pihak akan mendapatkan maklumat dari pihak-pihak e-dagang berkenaan sama ada mereka mengetahui bahawa produk yang dijual itu asli atau tidak.

Mengulas lanjut, Ahmad Idham menjelaskan pihaknya akan mendapatkan maklumat dari pihak-pihak e-dagang berkenaan sama ada mereka mengetahui bahawa produk yang dijual itu asli atau tidak.

Beberapa filem tempatan antaranya Keluarga Iskandar The Movie dan Ada Apa Dengan Dosa dikesan telah dijual tanpa kebenaran penerbit di platform Shopee.


Trailer The Matrix Resurrections Mengembalikan Neo & Trinity Ke Sistem

Warner Bros. Pictures akhirnya telah mendedahkan trailer pertama untuk filem arahan Lana Wachowski yang paling dinantikan, The Matrix Resurrections, menggoda kepulangan semula bintang francais, Keanu Reeves dan Carrie-Anne Moss.

Trailer tersebut, yang anda boleh lihat dibawah, menampilkan Neo dan Trinity yang menjalani kehidupan yang terpisah di dalam The Matrix. Mereka berdua seperti tidak mengenali antara satu sama lain, dan seolah-olah tiada pengalaman antara mereka semasa di luar sistem. Trailer ini juga turut menyoroti beberapa watak baru, yang dilakonkan oleh Jessica Henwick, dan Yahya Abdul Mateen II.

The Matrix Resurrections akan ditayangkan serentak di pawagam dan HBO Max pada 22 Disember 2021. Filem ini akan berentap dengan filem terbitan 20th Century Studios, The King’s Man.

The Matrix Resurrections diarahkan oleh Lana Wachowski dari lakonlayar yang ditulis olehnya bersama Aleksander Hemon dan David Mitchell. Ansuran keempat ini menampilkan Keanu Reeves, Carrie-Anne Moss, dan Jada Pinkett Smith, yang akan mengulangi peranan mereka sebagai Neo, Trinity, dan Niobe.

Lambert Wilson dan Daniel Bernhardt turut mengulangi peranan jahat mereka sebagai The Merovingian dan Agent Johnson. Menyertai mereka adalah pendatang baru francais seperti Priyanka Chopra Jonas, Jessica Henwick, Neil Patrick Harris, Toby Onwumere, Christina Ricci, dan Yahya Abdul-Mateen II, yang dikhabarkan akan membawa peranan Morpheus sewaktu muda.


Filem X-Force Masih Dikekalkan Walaupun Fox Kini Dimiliki Disney

Pembelian 20th Century Fox oleh Disney telah mengembirakan ramai pihak lebih-lebih lagi peminat filem-filem Marvel kerana melihat karakter-karakter Marvel yang dimiliki oleh Fox telah kembali ke pangkuan Disney/Marvel Studio.

Walaupun begitu tidak kurang juga yang melahirkan perasaan bimbang terhadap filem-filem superhero yang dirancang oleh Fox sebelum pembelian aset Fox oleh Disney. Ini kerana, studio berkenaan merancang filem-filem superhero ‘R-rated’ yang sememangnya dinantikan peminat yang mahu melihat aksi sebenar superhero-superhero Marvel dalam filem.

Mereka bimbang sekirannya filem seperti Deadpool akan menjadi seperti filem-filem Marvel Cinematic Universe yang lebih menjurus kepada PG-13. Bagaimanapun, CEO Disney, Bob Iger memberi jaminan, filem-filem yang dirancang oleh Fox akan berjalan seperti biasa dan tiada perubahan ketara meskinpun Fox telah dimiliki oleh Disney. Antara yang tidak terkesan adalah filem X-Force yang bakal menampilkan Ryan Reynolds sebagai Deadpool dan Josh Brolin sebagai Cable.

Menurut sumber dari Movieweb.com (via Discussing Film), Drew Goddard masih lagi menjadi penulis dan pengarah filem X-Force dan filem berkenaan kini sedang dalam proses pembangunan. Cuma yang tidak dapat dipastikan sehingga kini  samada filem tersebut akan diterbitkan dibawah Studio Fox ataupun Marvel Studio.

EXCLUSIVE: We can confirm that despite the Disney/Fox deal, currently ‘X-FORCE’ will still go into production with Drew Goddard still attached to write and direct. pic.twitter.com/mvSVu9PS1V
— DiscussingFilm (@DiscussingFilm) January 5, 2018

Filem ala X-Men itu (tetapi lebih ganas berbanding X-Men) dijangka akan memulakan peringkat penggambaran pada 2019 dan dijangka akan ditayangkan dipenghujung filem 2019 atau dalam tahun 2020.

Berdasarkan komik, penubuhan X-Force sama seperti X-Men tetapi kumpulan ini terdiri daripada antihero dan bertindak lebih ganas berbanding X-Men. Pengumuman filem ini menerima sambutan yang sangat menggalakkan dari peminat-peminat filem Marvel yang mahu melihat filem ala X-Men yang lebih ganas atau dalam erti kata lain ‘R-rated’ dilayar perak.

Setakat ini tiada perkembangan lanjut mengenai filem X-Force dan diharap filem kumpulan superhero ini dikelaskan sebagai ‘R-rated’ oleh Disney


Ben Affleck Dedah Sekuel THE ACCOUNTANT Akan Dijadikan Siri Televisyen

Semasa diwawancara Collider baru-baru ini, Ben Affleck menawarkan kemaskini mengenai sekuel yang telah lama dalam pembangunan iaitu The Akauntan, arahan Gavin O’Connor. Menurutnya The Accoountant 2 berkemungkinan besar akan menjadi siri televisyen, bukannya sebuah filem.

Menurut Affleck, terdapat perdebatan tentang perancangan sama ada mahu versi siri televisyen dihasilkan ataupun tidak. Selain itu juga, penghasilan skripnya juga agak sukar kerana personaliti karakter yang agak spesifik. Tambahan pula, penulis skrip pertama Bill Dubuqueagak sibuk dengan jadualnya.

Sementara itu, Affleck turut mendedahkan bahawa dia teruja berkerja dengan Gavin dan mahu berkerjasama sekali lagi sekirannya sekuel dapat dihasilkan.

“It was a lot of fun. It was an interesting twist on the genre and I’d love to do it.”

The Accountant ditulis oleh Bill Dubuque dan dibintangi Affleck, Anna Kendrick, J.K. Simmons, Jon Bernthal, dan John Lithgow. Filem terbitan Warner Bros. pada 2016 ini menyaksikan Affleck memainkan peranan sebagai Christian Wolf, akauntan autistik yang menjadi pembunuh upahan dan bekerja sebagai pembuat buku kira-kira untuk organisasi penjenayah. Filem thriller ini berjaya mengumpul $155.2 juta dolar seluruh dunia.


Review Filem: Geran

Hampir menitik air mata ini sebaik sahaja filem Geran hampir menginjak ke babak penghujung, mahu saja menjerit sambil menepuk tangan, tetapi mujur perasaan malu ini masih menebal. Saya kagum dan dalam masa yang sama cukup terharu dengan usaha Areel Abu Bakar serta mereka yang terlibat dalam pembikinan filem Geran kerana berani mengangkat kembali seni mempertahankan diri Silat dalam sebuah filem.

Tajuk Geran mungkin kedengaran sedikit pelik, tetapi sebenarnya ia memberi satu makna yang cukup besar dalam jiwa bangsa terutamanya dalam soal maruah. Bukan mudah untuk mempertahankan maruah, lebih-lebih lagi di zaman yang dikuasai dengan wang ringgit. Itulah yang cuba disampaikan pengarah Areel Abu Bakar dalam filem arahannya ini.

Geran berkisarkan tentang keluarga Pak Nayan (Namron) yang diganggu pengikut-pengikut lintah darat Haji Daud yang mahu merampas tanah pusaka keluarga. Ia gara-gara sikap anak bongsu Pak Nayan iaitu Mat Arip (Fad Anuar) yang mempertaruhkan geran tanah untuk meminjam wang dari Haji Daud demi menuruti hawa nafsunya yang gemar berjudi.

Sementara itu, dua lagi anak Pak Nayan iaitu Ali (Koharullah Majid) dan Fatimah (Feiyna Tajudin) cuba menasihati ayahnya agar dapat memberi pengajaran kepada Mat Arip, tetapi sebagai seorang ayah yang tenang, dia masih memberikan teladan yang baik kepada anak bongsu kesayangannya itu. Suatu hari, mereka sekeluarga menerima dugaan terbesar apabila diserang konco-konco Haji Daud sehingga memaksa Ali untuk bertindak demi mempertahankan maruah keluargannya dari dipijak-pijak.

Jika berkata soal memberi kesedaran, moral dan sebagainya, Geran memberikan segala-galanya. Filem ini bukan sekadar filem aksi yang memaparkan adegan bersilat, bergocoh setiap masa, ia turut menyelitkan dakwah dan perbuatan yang akan menjentik menjentik hati nurani para penonton. Kesabaran, sifat sayang, hubungan kekeluargaan, silaturahim dan santun antara yang menjadi intipati dalam mengangkat nilai-nilai murni yang ada pada filem. Walaupun plot filem lebih mengutamakan watak Mat Arip, ia tidak mengabaikan watak Ali, Fatimah dan Pak Nayan. Babak-babak yang melibatkan Mat Arip dan ahli keluarganya ibaratkan seperti Ying & Yang dimana ia akhirnya akan berhubung dan membentuk satu cerita yang akan memberi makna yang cukup kuat. Babak-babak Mat Arip lebih memaparkan sisi negatif yang menggambarkan realisme masyarakat yang gemar merobek maruah diri demi kesenangan hidup yang tidak pasti. Tetapi apabila tiba babak yang melibatkan Pak Nayan dan dua anaknya yang lain, aura positif terus ditonjolkan – disinilah penonton dapat melihat bagaimana Pak Nayan dan adik beradik yang lain menghadapi konflik keluarga dengan penuh sabar tanpa drama secara berlebih-lebihan.

Sebagai sebuah filem yang menonjolkan seni silat, sudah pasti babak aksi akan diberi perhatian. Adegan aksi Geran tidaklah setangkas Merantau mahupun Ong-Bak, namun ia masih membuatkan saya merasa kagum dengan cara mereka mempersembahkan seni silat Gayong. Walaupun dari segi teknik penggambaran, aksi lagak ngeri dan rangkaian shot terdapat sedikit kelemahan, ia masih mampu memberikan sebuah aksi persilatan seperti yang kita mahukan – berseni, kemas dan memukau. Selain itu juga, Areel tidak terlampau bercita-cita tinggi dengan menyumbat segala babak aksi. Dia memberikan sedikit bunga-bunga ‘silat’ diawal filem agar dapat memberikan sedikit tumpuan kepada pembinaan plot. Dipertengahan bahagian filem, penonton mula panas dengan paparan aksi persilatan yang cukup mendebarkan, satu persatu ‘sequence’ mula dimasukkan sehinggalah babak finale yang menyaksikan pertarungan akhir diantara wira dan penjahat.

Banyak pekara tentang filem ini yang membuatkan saya ‘tabik hormat’ kepada pengarah dan mereka yang terlibat dengan filem Geran. Dengan sumber yang terhad dan sekadar ‘menggunakan apa yang ada’, ia masih mampu memberikan sebuah karya yang cukup berkualiti. Geran tidak dibintangi pelakon-pelakon popular, hanya Namron dan Aeril Zafrel sahaja yang dikenali peminat-peminat tempatan, manakala nama-nama seperti Fad Anuar, Koharullah Majid (lekiuqohar), Taiyuddin Bakar, Feiyna Tajudin dan Azlan Komeng mungkin begitu asing bagi anda. Namun populariti hanya lakaran diatas kertas, kualiti lakonan sebenarnya yang menjadi ukuran. Kekuatan skrip, penghayatan watak dan keberkesanan pengarahan membuatkan kesemua pelakon utama filem ini dapat memberikan satu bentuk lakonan yang cukup baik sekali. Itu belum diambil kira watak-watak tambahan yang rata-ratanya adalah pemain silat, kesemua hebat meskipun ada yang sedikit kekok dihadapan kamera.

Lakonan Koharullah mengingatkan saya zaman-zaman awal Tony Jaa dan Iko Uwais dalam dunia perfileman seni mempertahakan diri. Lakonannya nampak tenang dan bersahaja, tetapi sebagai individu yang mahir dalam seni mempertahankan diri seperti dua nama yang saya sebutkan diatas, dia tidak kekok untuk mempersembahkan adegan-adegan aksi dihadapan kamera. Saya yakin, jika filem ini dapat menembusi pasaran luar, Koharullah mungkin dapat mengikut jejak Tony Jaa dan Iko Uwais, berlakon dalam filem-filem aksi Hollywood. Beberapa pelakon lain juga turut berjaya menambat hati saya. Feiyna Tajudin misalnya, lakonan dan aksinya dia membuatkan saya terkedu sebentar. Lengang-lengok silatnya semasa membelasah watak-watak penjahat, membuatkan dia kelihatan seperti gadis ayu yang sangat ‘badass’, diharapkan wataknya akan dijadikan satu filem ‘spin off’. Bagi yang merindui lakonan Eman Manan, anda kini mungkin dapat melihat bayangan pelakon legenda itu dalam diri Fad Anuar. Watak Mi Piang lakonan Taiyuddin Bakar lebih kepada komik, berperanan sebagai sahabat sehidup semati Mat Arip yang menghiburkan, tetapi kadang kala sangat ‘annoying’. Azlan Komeng sinomin dengan watak jahat, geram dibuat. Cuma Aeril Zafrel hilang entah kemana di penghujung filem.

Selain itu juga, saya suka pendekatan pengarah dalam mewujudkan masyarakat kampung dalam negeri Kedah. Filem ini menggunakan loghat Kedah hampir keseluruhannya. Suasana kampung, latarbelakang gambar, cara pergaulan, gaya hidup semuanya kelihatan realistik, malah kehidupan seharian Pak Nayan yang suka minum kopi sambil menggulung rokok daun juga ditekankan pengarah agar dapat menghidupkan suasana rakyat marhaen dalam filemnya. Cuma yang sedikit mengecewakan cara suntingan filem ini, babak-babak aksi kadang-kala terselit dengan babak-babak dialog, – bagi saya ia sedikit ‘turn off’ kerana mengganggu tumpuan penonton yang sedang menikmati adegan aksi. Mujur ia hanya dipaparkan diawal filem dan ketika babak perlumbaan kereta.

Kewujudan filem Geran di arena perfileman tanah air sangat bertepatan dikala penonton dahagakan sebuah filem aksi yang tulen, lebih-lebih lagi apabila ia melibatkan seni silat yang menjadi kebanggaan masyarakat Melayu. Pada mata kasar, Geran mungkin nampak ‘murah’, tetapi dalamannya tersimpan satu nilai yang tidak terhingga. Saya percaya ia akan menjadi sebuah filem yang akan diingati sampai bila-bila.

*Geran akan mula ditayangkan dipawagam tempatan mulai 10 Oktober ini. Jangan pergi kemana-mana sebaik sahaja filem tamat kerana ia akan memaparkan satu babak kredit yang mungkin akan memberi keterujaan besar kepada anda semua. Teruskan sokongan agar filem seperti ini dapat terus dihasilkan dimasa akan datang.*


20 Filem Paling Rugi Sepanjang Zaman

Setiap orang yang meniaga sudah tentu mahukan keuntungan, tiada siapa yang mahu rugi. Begitu juga studio-studio filem yang mahukan setiap filem yang dihasilkan dapat memberi keuntungan kepada mereka.

Bagaimanapun, tidak semua bernasib baik dalam dunia perniagaan. Selepas melabur jutaan dolar dalam pembikinan filem, entah apa yang silap, filem yang diharapkan dapat memberi pulangan bertukar menjadi mimpi ngeri apabila gagal dipentas box office.

Dibawah adalah senarai 20 filem paling rugi sepanjang zaman.

Kos produksi: $150,000,000Kutipan seluruh dunia: $39,549,758Jumlah kerugian: -$110,450,242

Kos produksi: $350,000,000Kutipan seluruh dunia: $246,356,895Jumlah kerugian: -$103,643,105

Kos produksi: $105,000,000Kutipan seluruh dunia: $10,364,769Jumlah kerugian: -$94,635,231

4. THE ADVENTURES OF PLUTO NASH (2002)

Kos produksi: $100,000,000Kutipan seluruh dunia: $7,094,995Jumlah kerugian: -$92,905,005

Kos produksi: $90,000,000Kutipan seluruh dunia: $10,551,417Jumlah kerugian: -$79,448,583

Kos produksi: $77,500,000Kutipan seluruh dunia: $1,521,672Jumlah kerugian: -$75,978,328

7. A SOUND OF THUNDER (2005)

Kos produksi: $80,000,000Kutipan seluruh dunia: $6,300,451Jumlah kerugian: -$73,699,549

Kos produksi: $92,000,000Kutipan seluruh dunia: $18,517,322Jumlah kerugian: -$73,482,678

9. HOW DO YOU KNOW? (2010)

Kos produksi: $120,000,000Kutipan seluruh dunia: $49,628,177Jumlah kerugian: -$70,371,823

Kos produksi: $75,000,000Kutipan seluruh dunia: $5,409,517Jumlah kerugian: -$69,590,483

11. THE NUTCRACKER IN 3D (2010)

Kos produksi: $90,000,000Kutipan seluruh dunia: $20,466,016Jumlah kerugian: -$69,533,984

Kos produksi: $92,000,000Kutipan seluruh dunia: $23,911,362Jumlah kerugian: -$68,088,638

Kos produksi: $65,000,000Kutipan seluruh dunia: $516,279Jumlah kerugian: -$64,483,721

Kos produksi: $125,000,000Kutipan seluruh dunia: $61,642,798Jumlah kerugian: -$63,357,202

Kos produksi: $125,000,000Kutipan seluruh dunia: $61,698,899Jumlah kerugian: -$63,301,101

Kos produksi: $138,000,000Kutipan seluruh dunia: $76,416,746Jumlah kerugian: -$61,583,254

Kos produksi: $75,000,000Kutipan seluruh dunia: $14,623,082Jumlah kerugian: -$60,376,918

Kos produksi: $80,000,000Kutipan seluruh dunia: $20,841,123Jumlah kerugian: -$59,158,877

Kos produksi: $70,000,000Kutipan seluruh dunia: $13,596,911Jumlah kerugian: -$56,403,089

20. BALLISTIC: ECKS VS. SEVER (2002)

Kos produksi: $70,000,000Kutipan seluruh dunia: $14,294,842Jumlah kerugian: -$55,705,158


Kang Ha Neul Dalam Rundingan Untuk Bintangi Filem Terbaru

Kang Ha Neul dilaporkan bakal bawa watak utama dalam filem terbaru berjudul Streaming (literal translation).

Agensi Kang Ha Neul, TH Company mengesahka laporan media dan menyatakan “pelakon itu telah menerima tawaran untuk membintangi filem Streaming, dan kini sedang meneliti tawaran tersebut.”

Streaming adalah sebuah filem yang berdasarkan kehidupan seorang YouTuber, dan jika Kang Ha Neul menerima tawaran tersebut, dia akan memainkan peranan sebagai YouTuber. Filem terbaru ini akan diarahkan Jo Chang Ho, yang sebelum ini mengarahkan drama KBS 2TV, Justice (2019).

Buat masa ini, Kang Ha Neul terlibat dalam beberapa projek termasuklah membuat penampilan istimewa dalam drama terbaru River Where the Moon Rises (literal translation) dan membintangi filem The Pirates 2: The Goblin Flag, sekuel kepada filem yang diterbitkan pada 2014, The Pirates.

The Pirates 2: The Goblin Flag,


Tajuk Penuh Filem “That Time I Got Reincarnated” Didedahkan, Tonton Trailer Terbaru Disini!

Filem That Time I Got Reincarnated as a Slime yang akan datang telah menerima trailer dan poster terbaru, yang mendedahkan tajuk penuh filem itu bersama tarikh tayangannya.

That Time I Got Reincarnated as a Slime

Selain memberikan kepada peminat beberapa rakaman terbaru, trailer itu juga mengesahkan judul filem yang akan datang, iaitu That Time I Got Reincarnated as a Slime: Scarlet Bonds. Anda boleh tonton trailer filem dibawah berserta poster terbaru.

Penghasilan filem That Time I Got Reincarnated as a Slime: Scarlet Bonds telah diumumkan pada 2021, dan menurut trailer, filem anime terbaru ini akan ditayangkan di pawagam Jepun pada November 2022.

That Time I Got Reincarnated as a Slime pada asalnya adalah novel ringan yang ditulis oleh Fuse dan dilukis oleh Mitz Vah. Eight Bit telah membangunkan siri anime dan telah memulakan tayangannya pada 2018. Bahagian pertama untuk musim kedua telah membuat debut pada Januari 2021 selepas tertangguh beberapa kali akibat pandemik.

That Time I Got Reincarnated as a Slime

Dalam musim kedua yang lalu, Rimuru dan seluruh Jura Tempest Federation kembali pulih dari peristiwa gelap. Kumpulan ini berusaha untuk menghukum yang bertanggungjawab atas segala-galanya, Demon Lord Clayman.


Han So Hwee & Cha Eun Woo Bertukar Menjadi Puteri & Duke Dalam Penggoda “The Villainess Is A Marionette”

Han So Hwee dan Cha Eun Woo (ASTRO) telah bekerjasama dengan Kakao Webtoon untuk drama fantasi The Villainess is a Marionette.

Siri webtoon The Villainess is a Marionette mengisahkan tentang putera Kayena yang, dikawal oleh abangnya, bertindak seolah-olah dia anak patung yang sanggup melakukan permintaan sesiapa sahaja. Bagaimanapun, dia tidak lama kemudian berjaya melepaskan diri dari kawalan abangnya, dan terlibat dalam perebutan kuasa menentangnya sambil bekerjsama dengan Duke Kidrey.

Dalam satu set penggoda promosi untuk siri ini, pelakon Han So Hwee berubah menjadi puteri wanita bernama Kayena dalam cerita itu, memancarkan keanggunan dan kelas diraja sejati. Seterusnya, Cha Eun Woo berubah menjadi Duke Kidrey, dengan wajahnya yang tegas.

Sementara itu, Kakao Webtoon akan melancarkan trailer terbaru The Villainess is a Marionette pada 7 Oktober nanti.


Review Filem: Sadako

Selepas mencipta fenomena ‘J-Horror’ menerusi filem-filem Ring & Ring 2, francais “The Ring” kembali dengan sebuah filem terbaru berjudul Sadako, yang diadaptasikan dari novel Tide karya Koji Suzuki.

Agak lama jugalah saya tidak menyaksikan filem-filem seram dari Jepun. Kali terakhir adalah filem Over Your Dead Body yang dikeluarkan pada 2014, selepas itu saya tidak lagi menonton mana-mana filem seram dari Jepun, walaupun filem Sadako vs. Koyoko diterbitkan pada 2016.

Saya sebenarnya agak teruja bila mengentahui filem Sadako ditayangkan di Malaysia, kerana filem tersebut diarahkan oleh Hideo Nakata sendiri. Nakata bukanlah nama yang asing dalam komuniti filem seram Jepun. Dia merupakan antara individu yang pernah mengangkat populariti ‘J-horror’ menerusi filem-filemnya iaitu Ring & Ring 2.

Jadi saya beranggapan filem terbarunya iaitu Sadako akan mengulangi kehebatan dua filem awal francais “The Ring”

Namun selepas saya menyaksikan Sadako pada minggu lalu, keterujaan saya bagaikan disentap dengan sebuah filem yang agak mengecewakan. Sebagai sebuah filem seram dari Jepun dan mengangkat Sadako sebagai antagonis utama, filem ini gagal menterjemahkan ciri-ciri ‘J-horror’ dalam naskahnya. Malah Sadako juga tidak diberi peluang untuk menganas dan memburu mangsa-mangsanya seperti mana dalam filem-filem sebelumnya.

Sadako mengisahkan tentang Mayu, seorang kaunselor psikologi disebuah hospital yang menjaga seorang kanak-kanak kecil yang hilangan ingatan. Dia mensyaki kanak-kanak tersebut seperti dirasuk oleh entiti jahat. Sementara itu, adiknya Kazuma seorang Youtuber, telah menghilangkan diri selepas memasuki sebuah rumah yang pernah terbakar dimana tapak kebakaran tersebut telah memakan 5 korban.

Ketika menyiasat video-video yang dirakam adiknya, Mayu ternampak kelibat Sadako, entiti yang menjadi ‘urban legend’ dikalangan masyarakat Jepun. Terdesak mencari jawapan kehilangan adiknya, Mayu kemudiannya merungkai misteri Sadako dan kaitannya dengan kanak-kanak yang dijaganya.

Tempo filem ini boleh dikatakan sangat perlahan dan membosankan. Jalan ceritanya sangat tidak jelas dan saya benar-benar tidak tahu apa yang ingin cuba disampaikan oleh pengarahnya dalam filem kali ini. Hubungan diantara Mayu dan kanak-kanak tersebut tidak cukup kuat untuk memberikan kesan emosi kepada penonton, dan saya juga tertanya-tanya apa motivasi Mayu sehingga sanggup untuk mengorbankan dirinya demi menyelamatkan kanak-kanak tersebut dari menjadi mangsa Sadako.

‘Back story’ yang cuba disampaikan juga tidak jelas. Saya tidak pasti sama ada ianya berpunca dari masalah alihbahasa sukar difahami atau disebabkan cerita itu sendiri yang agak kabur, tetapi apa yang pasti saya tidak memahami apa plot yang melibatkan kisah lampau.

Paling mengecewakan adalah segala rujukan francais The Ring diabaikan dalam filem ini. Jika anda pernah menonton dua filem awal Ring, telefon, televisyen dan sumpahan adalah ‘trademark’ penting dalam francais ‘The Ring’. Namun, Sadako dilihat seolah-olah cuba meminggirkan ‘trademark’ tersebut dengan memberikan sedikit sahaja rujukan The Ring. Selain itu juga, elemen serammya sangat sedikit, dan anda boleh membilang dengan jari jumlah adegan-adegan seram dalam filem ini. – sangat mengecewakan.

Bagaimanapun, terdapat beberapa pekara yang saya suka tentang filem ini, seperti lakonan pelakon utamanya Elaiza Ikeda sebagai Mayu. Begitu juga rekabentuk produksinya agak kemas serta sinematografi yang boleh dikatakan sangat cantik.

Secara keseluruhannya, Sadako telah merosakkan harapan bagi peminat yang merindui zaman kegemilangan ‘J-Horror’. Filem ini dilihat kebelakang dengan cara penceritaan yang lemah dan penyampaian adegan seram yang langsung tidak menakutkan.